
FERICIREA  CREDINŢII. 

„Fericiţi  ceice  nu  au  văzut  şi  au  crezut". 

loan  20,  29 

învierea  Domnului  este  un  fapt  istoric  şi  o  mi¬ 
nune.  Este  fapt  istoric  fiindcă  s’a  petrecut  în  timp, 
la  un  moment  dat  în  istorie.  Isus  Mântuitorul  a  fost 
răstignit  şi  îngropat,  apoi  a  înviat  şi  s’a  arătat  fe¬ 
meilor  mironosiţe,  lui  Petru,  lui  Iacob  şi  tuturor 
apostolilor.  Altădată  s’a  arătat  deodată  la  peste  cinci 
sute  de  fraţi,  martori  ai  învierii  împreună  cu  femeile, 
cu  apostolii  şi  cu  paznicii  mormântului.  Mai  pe  urmă 
s’a  arătat  lui  Saul  pe  drumul  Damascului. 

învierea  Domnului  e  minune,  deoarece  trece 
peste  marginile  de  înţelegere  a  minţii  şi  se  ridică 
deasupra  oricărei  puteri  omeneşti.  Creştinismul  nu 
s’ar  fi  răspândit  în  lume,  dacă  apostolii  nu  aveau 
convingerea  învierii,  —  şi  apostolii  nu  ajungeau 
niciodată  la  această  convingere  neclintită,  dacă  nu 
aveau  dovada  şi  mărturia  acestei  minuni  a  minunilor. 
«Irite’ adevăr  Domnul  a  înviat »  (Luca  24,  34].  Acesta 
este  cuvântul  şi  concluzia  Sfintei  Evanghelii.  „Dacă 
Hristos  n’a  înviat,  zadarnică  este  atunci  predica 
noastră,  deşartă  este  şi  credinţa.  Ba  încă  ne  do¬ 
vedim  şi  martori  mincinoşi  faţă  de  Dumnezeu...  Iar 
dacă  nădejdea  noastră  în  Hristos  este  numai  pentru 
viaţa  aceasta,  suntem  mai  de  plâns  decât  toţi  oa- 

menii.  Acum  însă  Hristos  a  înviat,  fiind  pârga  în¬ 
vierii  celor  adormiţi"  (I  Corint.  15,  14 — 20], 

Necredinţa  şi  îndoiala  în  această  istorică  mi¬ 
nune,  nu  este  numai  o  modă  a  vremii  noastre,  ci 
o  boală  care  a  existat  încă  din  prima  zi  a  învierii 
Domnului.  Primul  necredincios  „patron  şi  protector1' 
al  necredincioşilor,  a  fost  un  apostol  al  lui  Isus:  Toma . 

Când,  în  ziua  învierii  pe  înserate,  Mântuitorul 
sa  arătat  învăţăceilor  săi  şi  a  suflat  asupra  lor, 
zicând  cuvintele  sacre:  „Luaţi  Duh  Sfânt.  Cărora 
veţi  ierta  păcatele,  vor  fi  iertate;  cărora  le  veţi 
ţinea,  vor  fi  ţinute"  jloan  20,  22 — 23],  —  Toma  nu 
era  de  faţă.  Şi  când  ceilalţi  ucenici  i-au  spus,  plini 
de  bucurie,  că  au  văzut  pe  Domnul,  Toma  le-a  răs¬ 
puns  ca  un  necredincios:  „Dacă  nu  voi  vedea  în 
palmele  lui  semnul  piroanelor,  dacă  nu  voi  pune 
degetul  meu  în  semnul  cuielor  şi  dacă  nu  voi  pune 
mâna  mea  în  coasta  lui,  nu  voi  crede!"  Ochiul  să  vadă 
şi  mâna  să  pipăe,  atunci  voi  crede.  Era  mentalitatea 
omului  care  nu  poate  să  creadă,  fără  să  vadă  şi 
să  pipăe.  Toma  vrea  să  se  convingă,  să  cântărească 
dovada  şi  să  judece  mărturia  adevărului  învierii. 
Domnul  l-a  învrednicit  de  acest  har  excepţional,  pe 
care  îl  doreşte  toata  lumea. 

După  opt  zile  dela  înviere.  Mântuitorul  se  arătă 
din  nou  apostolilor,  cu  binecuvântarea  sa  obişnuită: 
„Pace  vouă".  Apoi  caută  cu  privirea  pe  Toma  şi-i 
zice:  „Adu  degetul  tău  încoace  şi  vezi  manile  şi 
adu  mâna  ta  şi  o  pune  în  coasta  mea  şi  nu  fii  ne¬ 
credincios,  ci  credincios". 

La  această  blândă  mustrare  Toma  n’a  putut 
decât  să-şi  plece  capul,  să-şi  înfrângă  mândria  minţii, 
să  facă  un  act  de  credinţă  şi  convertire,  şi  să  ex¬ 
clame  cu  umilinţă:  „Domnul  meu  şi  Dumnezeul  meu". 
In  urma  acestui  umilit  strigăt  de  adorare  şi  de  pro¬ 
fundă  mărturisire  de  credinţă,  Isus  Domnul  i-a  grăit 
iarăşi  cu  o  uşoară  nuanţă  de  mustrare:  „Pentrucă 
mai  văzut  Tomo,  ai  crezut.  Fericiţi  cei  ce  nu  au 
văzut  şi  au  crezut !»  (Ioan  20,  24 — 29). 

Era  ultima  Fericire  pe  care  o  rostea  Mântuitorul 
nostru.  Căci  este  o  fericire  să  poţi  crede,  fără  do¬ 
vezi  şi  fără  mărturii.  El  proclama  de  astă  dată  fe¬ 
ricirea  şi  perfecţiunea  credinţă,  pornind  dela  însuşi 
actul  învierii  Sale  slăvite. 

* 

Credinţa  nu  se  poate  justifica  prin  raţiune  şi 
nu  se  poate  întemeia  nici  pe  realităţi  experimentale 
sau  probe  practice.  Credinţa  este  o  virtute  şi  un  har 
de  sus.  Este  o  lumină  şi  o  „vedere  superioară  a 
sufletului".  Un  fruct  al  Sfântului  Duh,  o  revelaţie. 
Credinţa  este  dovada  şi  „cunoaşterea  lucrurilor  ne¬ 
văzute"  (Evrei  11,  1  şi  II  Cor.  5,  7].  Ea  ne  arată 
sensul  vieţii  prin  luminile  cari  le  aruncă  asupra 
realităţilor  viitoare  şi  nevăzute. 

A  şti  că  Isus  a  trăit,  a  învăţat  şi  a  murit  în 
Palestina,  este  un  fapt  istoric  care  nu  întră  în  con¬ 
ţinutul  credinţii.  A  vedea  însă  în  persoana  Lui  pe 
Mesia,  —  pe  Mântuitorul  lumii  şi  pe  Fiul  lui  Dumnezeu 
care  a  înviat  a  treia  zi,  după  cum  grăesc  Scripturile 
Sfinte,  acesta  este  un  adevăr  de  credinţă,  care  cere 
supunere  şi  adorare,  după  exemplul  mărturisirii  lui 
Toma:  « Domnul  meu  şi  Dumnezeul  meu /» 

Ceeace  este  raţiunea  pentru  ştiinţă,  este  cre¬ 
dinţa  pentru  religie.  Raţiunea  e  temeiul  ştiinţei,  cre¬ 
dinţa  e  fundamentul  religiei.  „Raţiunea  face  pe  om, 
credinţa  pe  creştin...  Credinţa  este  pentru  trupul 
Bisericii,  ceeace  este  sângele  pentru  trupul  omului" 
[Lacordaire].  Raţiunea  caută  legile  cari  guvernează 
lumea  şi  viaţa,  precum  şi  efectele  acestor  legi  şi 
cauze.  Credinţa  este  o  altă  cale  de  cunoaştere.  Ea 
ne  dă  răspuns  asupra  sensului  şi  scopului  vieţii  şi 
al  lumii.  Oricât  sar  folosi  ştiinţa  de  microscop  sau 
telescop,  ca  să  vadă  lucrurile  nevăzute  şi  să  apropie 
pe  cele  depărtate,  ea  are  o  limită,  un  gard  peste 
care  nu  se  poate  trece.  De  aci  începe  împărăţia 
credinţii,  care  ajută  raţiunea  să-şi  mărească  grani¬ 
ţele  cunoaşterii.  Precum  supranaturalul  se  ridică 
peste  natural,  la  fel  credinţa  este  peste  raţiune. 

„Lumea  na  cunoscut  pe  Dumnezeu  prin  înţe¬ 
lepciune"  [I  Cor.  1,  21],  prin  înţelepciune  omenească, 
prin  raţiune,  ci  prin  lumina  credinţa,  care  este  în¬ 
ţelepciunea  iui  Dumnezeu  {Luca  11,  49;  I  Cor.  1, 
21,  24,  30;  2,  7—7]. 

Credinţa  este  o  putere  care  stă  la  temelia  mo¬ 
ralei,  nu  numai  a  cunoaşterii.  Din  credinţă  curg  vir¬ 
tuţile,  morale  şi  sociale.  Fără  credinţă  nu  este  viaţă 
morală  curată.  Când  moare  credinţa,  moare  idealul, 
moare  ştiinţa,  moare  cultura,  moare  viaţa  —  şi  su¬ 
fletul  moare. 

Marii  creatori  şi  binefăcători  ai  omenirii  au  fost 
cei  mai  buni  credincioşi.  Credinţa  lor  a  fost  atât  de 
mare,  încât  prea  mulţi  şi-au  jertfit  fericirea  şi  viaţa 
pe  altarul  credinţii  mântuitoare. 

Tradiţia  spune  că  degetul  lui  Toma  necredin¬ 
ciosul  care  a  atins  coasta  lui  Isus,  ar  fi  rămas  pentru 
totdeauna  roşu  de  sânge,  ca  şi  cum  rămân  stropite 
de  sânge  mâinile  şi  hainele  ucigaşilor.  Ceeace  în¬ 
seamnă  că  necredinţa  este  ca  şi  un  omor,  o  crimă, 
un  atentat  la  viaţa  şi  desăvârşirea  sufletului.  Ne¬ 
credinţa  este  însăşi  moartea  sufletului. 

De  aceea  Mântuitorul  condiţionează  fericirea  şi 
mântuirea  sufletului  nostru  de  credinţă.  „Celce  va 
crede  se  va  mântui"  Matei  16,  15 — 16;  23,  37;  Ioan 
5,  40.  —  Iar  prin  ultima  fericire  noroceşte  pe  ceice 
cred:  „Fericiţi  ceice  nu  au  văzut  şi  au  crezut". 

Fără  credinţă  viaţa  e  tristă  şi  nesuferită,  con¬ 
ştiinţa  răspunderii  inexistentă,  iar  suferinţa  şi  ne¬ 
norocirile  încovoae  pe  om  şi-l  robesc  la  prima  în¬ 
cercare. 

Credinţă  ne  trebue  şi  nimic  nu  ne  va  fi  cu  ne¬ 
putinţă.  Insă  o  credinţă  lucrătoare  prin  dragoste,  vie, 
dinamică,  fără  umbră  de  îndoială.  Căci  „cine  se  în¬ 
doieşte  este  asemenea  cu  valul  mării,  mişcat  de  vânt,.. 
şi  aruncat  încoace  şi  încolo"  [lacob  1,  6].  Credinţa 
e  razimul  şi  tăria  vieţii. 

Mulţi  spun  că  nu  mai  pot  crede.  Dar  omul  nu 
poate  crede  din  pricina  mândriei.  Credinţa  se  do- 

bândeşte  şi  se  păstrează  prin  umilinţă  şi  evlavie, 
prin  modestie,  prin  rugăciune,  îngenunchiere  şi  în¬ 
chinare  înaintea  lui  Dumnezeu.  Hristos  Dumnezeu 
nu  se  poate  privi  şi  adora  decât  în  genunchi.  Aceasta 
e  logica  credinţii.  Cine  urmează  această  cale  a  cre¬ 
dinţi!,  se  învredniceşte  de  bucuria  harului  de  care 
s’a  învrednicit  şi  Toma  necredinciosul  atunci,  când 
a  văzut  aevea  pe  Domnul  eliberat  din  cătuşele  vre¬ 
melnice  ale  morţii.  Acest  har,  ca  să  vedem  pe 
Domnul,  îl  dorim  şi  noi  şi-l  cerem  urmând  steaua 
credinţii  acum  şi  mâne  şi  totdeauna. 

* 

Din  mijlocul  frământărilor  lumii  moderne,  pe  cari 
le  putem  compara  cu  cele  ale  revoluţiei  franceze, 
care  voia  să  răstoarne  lumea  veche  cu  doctrinele 
ei  religioase,  morale  şi  culturale  şi  să  o  aşeze  pe 
alte  temelii,  credinţa  în  înviere  —  sub  criză  şi  ea,  — 
va  ieşi  triumfătoare.  Şi  după  cum  experienţa  vieţii 
fără  Dumnezeu  prin  cultul  nebun  al  raţiunii  a  adus 
pe  oameni  la  întoarcerea  spre  Dumnezeu,  mărturisită 
prin  glasul  revoluţionarului  Robespierre:  „Poporul 
francez  crede  în  Dumnezeu  şi  în  nemurirea  sufle¬ 
tului",  la  fel  omenirea  contimporană,  după  expe¬ 
rienţele  triste  şi  înşelătoare,  se  va  îndrepta  spre 
Evanghelia  Mântuitorului,  mărturisindu-şi  cu  umilinţă 
credinţa  fericită  şi  adevărată  în  existenţa  şi  nemu¬ 
rirea  sufletului,  dovedită  şi  garantată  prin  învierea 
Domnului. 

In  această  nădejde  primăvăratecă,  zicem  tuturor 
îndrumătorilor,  cetitorilor  şi  sprijinitorilor  acestei 
reviste,  cu  sufletul  plin  de  sărbătorească  bucurie  şi 
fericire  întru  credinţă: 

Hristos  a  înviat! 


Pr.  ILARION  V.  FELEA. 


ÎNCEPUTURILE 

NESTORIANISMULUI 

CU  SPECIALĂ  CONSIDERARE  A  ANATEMATISMELOR  LUI  CIRIL.1 


INTRODUCERE. 

începutul  marilor  lupte  christologice  ale  Bisericii 
coincide  cu  faza  ultimă  şi  încheierea  luptelor  trini- 
tare.  Legătura  internă,  organică  ce  există  între 
dogma  trinitară  şi  cea  christologică  a  trebuit  să  ducă 
cu  necesitate  la  acest  curs  al  lucrurilor.  Dupăce 
prin  lupte  îndelungate  —  purtate  cu  un  eroism  moral 
fără  păreche  —  se  fixase  definitiv  dogma  divinităţii 
neştirbite  a  Cuvântului,  a  răsărit  ca  dela  sine  între¬ 
barea:  Cum  avem  să  ne  reprezentăm  arătarea  în 
trup  a  acestui  Cuvânt  al  lui  Dumnezeu?  Care  este 
raportul  dintre  divinitate  şi  umanitate  în  Hristos? 

Lui  Apolinarie  cel  tânăr  [dela  360  sau  362  înainte] 
episcop  al  Laodiceei  din  Siria,  îi  revine  meritul  de-a 
fi  pus  această  întrebare  în  centrul  cugetării  creştine 
şi  de-a  fi  provocat  —  prin  răspunsul  greşit  pe  care 
l-a  dat  —  pe  toţi  cei  chemaţi,  să  ia  o  atitudine  precisă. 

Prins  cu  totul  în  mrejile  trihotomiei  platoniente, 
el  a  crezut  că  dă  un  răspuns  mulţumitor  şi  asigură 
o  temelie  indestructibilă  soteriologiei,  prin  negarea 
sufletului  raţional  [vov c]  în  Hristos  şi  prin  punerea 
în  loc  a  persoanei  Logosului,  care  să  dea  naturii 
umane  rămase  —  adecă  cărnii  şi  sufletului 

sensitiv  \^vxh\  —  subsistenţă.-  Mersul  ideilor  sale 
e  următorul: 

1  Teză  de  licenţă  în  teologie. 

!  A.  Harnack:  Lehrbuch  der  Dogmengeschichte,  voi.  II.  ed.  IV.  Tii- 
bingen  1909,  pg.  314  sq  şî  324  sq;  Dr.  I.  Schwane:  Dogmengeschichte,  voi. 
II.  ed.  II.  Freiburg  i.  Br.  1895,  pg.  277  sq;  R.  Seeberg:  Lehrbuch  der 
Dogmengeschichte,  voi.  II.  ed.  III.  Leipzig  1923,  pg.  168  sq  şi  174  sq ; 
1.  Tixeront:  Histoire  des  dogmes,  vo!  II,  ed.  VII.  Paris  1924,  pg.  94  sq.. 

Dacă  zicem,  că  Isus  Hristos  a  avut  şi  suflet 
raţional,  apoi  implicit  trebue  să  admitem,  că  a  avut  şi 
libertate,  deoarece  libertatea  este  un  atribut  esenţial, 
al  sufletului.  Libertatea  rezidând  în  posibilitatea 
alegerii  între  bine  şi  rău,  urmează,  că  acolo  unde 
este  ea,  este  şi  schimbare  şi  mutabilitate  [?o  xQtnr6v\. 
Ori,  în  Isus  Hristos  nu  putem  admite  nici  o  schim¬ 
bare,  pentrucă  prin  ea  am  răpi  operei  de  mântuire 
orice  siguranţă,  orice  certitudine  şi  asta-i  absurd. 
Apolinarie  zicea  mai  departe,  că  două  fiinţe  absolut 
întregi,  în  sine  încheiate  şi  independente  — -  cum  sunt 
în  cazul  de  faţă  Logosul  şi  omul  Isus  —  nu  pot 
ajunge  niciodată  la  o  uniune  strict  personală  [<5t)o 
TtXsia  t'v  ysveo&ai  ov  dvvavai,  Atan.  Contra  ApolL 
I,  2],  cum  o  postulează  aceasta  cu  necesitate  sote- 
riologia,  pentrucă  ar  fi  imposibil  ca  Logosul  şi  sufletul 
lui  Isus  să  nu  se  lupte  unul  împotriva  celuilalt  şi 
anume  fiecare  prin  puterea  şi  voinţa  proprie  lui.1 
De  aceea  natura  umană  trebue  să  fie  numai  decât 
lipsită  de  sufletul  raţional. 

Ca  un  singur  om  sa  ridicat  toată  şcoala  anti- 
ohiană  împotriva  apolinarismului.  Aceasta  stăpânită 
la  rândul  ei  de  principiile  filosofiei  aristotelice 2  a 
început  să  apere  deosebirea  şi  integritatea  celor 
două  naturi  în  Isus  Hristos,  până  la  nimicirea  uniunii 
lor  ipostatice.  Diodor  al  Tarsului  [+  pela  394]  şi 
ucenicul  său  extremist  Teodor  al  Mopsuestiei  [+  428] 
au  fost  purtătorii  ei  de  cuvânt.  îndeosebi  acesta 
din  urmă  a  făurit  o  christologie  completă,  cu  un 
foarte  pronunţat  caracter  raţionalist.  Ea  poate  fi 
rezumată  astfel : 3 

In  Isus  Hristos  sunt  două  naturi  integre,  cea 
umană  şi  cea  divină.  Fiecare  natură  îşi  are  propriul 
ei  subiect  purtător.  Despre  o  întrupare  în  sensul 


1  Sehwane,  o.  c.  pg.  279  nota  5. 

’  V.  Ermoni:  Ecole  tbeologique  d’Antioche,  articol  în  Dict.  de  Theo!. 
catholique  tom.  I.  Paris  1903.  col.  1436. 

J  Hefele-Leclercq :  Histoire  dea  conciles,  tom.  II.  Paris  1908  pag. 
278 — 230.  233;  L.  Pendt:  Die  Christologie  des  Nestorius,  Kempten  1910, 
pg.  10 ;  V.  Ermoni :  o.  c.  col.  1437 — 1438. 

strict  al  cuvântului  nu  poate  fi  vorba.  Ceeace  se 
numeşte  de  obiceiu  întrupare  este  de  fapt  numai  o 
inhabitare,  o  locuire  după  bunăvoinţă  a  Logosului 
în  omul  născut  din  Fecioara  Maria.  Această  locuire 
a  Logosului  în  omul  Isus  nu  se  deosebeşte  calitativ, 
ci  numai  gradual  de  locuirea  lui  Dumnezeu  în  sfinţi. 
Uniunea  realizată  prin  inhabitare  între  omul  Isus  şi 
Logos  este  numai  o  uniune  morală,  relativă 
6ytTixr\.'  Fecioarei  Maria  nu  i  se  cuvine  atributul 
de  Născătoare  de  Dumnezeu.  „Este  o  nebunie  a 
zice,  că  Dumnezeu  sa  născut  din  Fecioara1'.2 3 

Diodor  şi  Teodor  au  ajuns  în  toiul  polemicei 
tocmai  la  negarea  uniunii  ipostatice,  pe  care  Apo- 
linarie  a  voit  să  o  întărească,  fie  şi  cu  sacrificarea 
integrităţii  naturii  umane.  Cu  toate  acestea  lor  le-a 
fost  dat  să  moară  în  pace  şi  deocamdată  neatinşi 
de  pata  degradatoare  a  ereziei.  Prin  Nestorie,  uce¬ 
nicul  lui  Teodor,  avea  să  ia  lumea  ortodoxă  cuno¬ 
ştinţă  despre  consecinţele  eretice  la  care  au  ajuns 
unii  dintre  reprezentanţii  cei  mai  de  seamă  ai  acestei 
şcoale. 

1.  NESTORIE  ŞI  IZBUCNIREA  CONFLICTULUI. 

Nestorie  s’a  născut  în  localitatea  Germanicia, s 
din  Siria  eufratensă,  în  ultimul  sfert  din  veacul  al 
IV-lea,  la  o  dată  greu  de  precizat.4  Venind  la 
Antiohia  —  unde  înclinările  spre  viaţa  monahală 
l-au  dus  la  mănăstirea  sf.  Euprepie  —  s’a  remarcat 
în  curând,  pentrucă  a  fost  numit  predicator  al  bise¬ 
ricii  catedrale  de  acolo.  In  această  calitate  şi-a 
câştigat  renumele  de  mare  orator,  pe  care  nu  i  l-au 
contestat  nici  duşmanii. 


1  V.  Ermoni,  o.  c.  col  1437  —  H38. 

'  H  B.  Swete;  Theodori  episcopi  Mopsuesteni  in  epistolas  B,  Pauli 
Commentarii,  voi.  II.  Cambridge  1882,  pg.  313,  14 — 15. 

3  Astăzi  se  numeşte  Marach. 

4  E.  Amann:  Nestorius,  articol  în  Dict.  de  Theologie  catholique  fasc- 
XC.  partea  II.  Paris  1930,  col.  90, 

In  24  Decemvrie  427  a  murit  episcopul  Sisinie 
din  Constantinopol.  După  moartea  lui  au  urmat  multe 
frământări  în  legătură  cu  întregirea  scaunului  rămas 
vacant.  Văzând  împăratul  Teodosie  II,  deoparte 
mulţimea  candidaţilor  din  clerul  constantinopolitan 
şi  intrigile  lor  nesfârşite, 1  iar  pe  de  altă  parte  auzind 
şi  el  de  faima  lui  Nestorie,  marele  orator  şi  ascet 
din  Antiohia  —  s’a  decis  pentru  acesta  din  urmă. 
In  ziua  de  10  Aprilie  428  el  a  fost  întronat  solemn 
ca  episcop  al  oraşului  de  reşedinţă. 

Toţi  credeau,  că  vor  dobândi  în  el  un  al  doilea 
Ioan  Gură  de  Aur.  Desamăgirea  a  urmat  însă  în- 
curând.  Nestorie  —  care  a  adus  cu  sine  toată  mo¬ 
ştenirea  spirituală  a  şcoalei  antiohiene  —  a  început 
să  propoveduiască  într’un  graiu  dogmatic  neînţeles 
şi  cu  totul  neobişnuit  pentru  poporul  dreptcredincios 
din  cetatea  imperială.  Cu  privire  la  izbucnirea  pro¬ 
priu  zisă  a  conflictului  avem  trei  referate  deosebite. 2 
Nestorie  însuşi  ne  dă  următoarea  descriere  a  pri¬ 
mului  conflict:3 

La  venirea  sa  în  Constantinopol  a  găsit  două 
partide  în  ceartă.  Unul  numea  pe  Fecioara  Maria: 
Născătoare  de  Dumnezeu  [&toToxog],  iar  celalalt: 
Născătoare  de  om  [uv&qom OTOxoq].  Pentruca  să  le 
împace  el  a  ales  calea  de  mijloc  şi  a  numit  pe  Fe¬ 
cioara  Maria:  Născătoare  de  Hristos  \xqi6totoxo<;\. 
Această  expresiune  este  dealtfel  şi  cea  mai  potri¬ 
vită,  deoarece  prin  ea  este  numit  simultan  şi  Dum¬ 
nezeu  şi  omul.4 

După  mărturia  lui  Socrate 5  şi  a  lui  Evagrie  6 
un  presbiter  cu  numele  Anastasie,  care  se  bucura 
de  multă  cinste  înaintea  lui  Nestorie  şi  îi  era  şi 

’  Chr.  Pesch:  Nestorius  als  Irrlehrer,  Paderboro  1921,  pg.  1. 

’  Vezi  A.  Rehrmann  :  Die  Christologie  des  h!.  Cyrillus  von  Alexan- 
drien,  Hiidesheim  1902,  pg.  78. 

*  Cf.  Rehrmatin:  o.  c.  pg.  79;  pesch,  o.  c.  pg.  6 — 7. 

4  Fr.  Loofs:  Nestoriana,  die  Fragmente  des  Nestorius,  Halle  a.  S. 
1905,  pg.  185  4  sq. 

Ist.  bis.  VII  32.  Migne.  P.  Gr.  Tom.  67  co).  808-809. 

8  Ist.  bis.  I  ?.  Migne,  P.  Gr.  Tom.  86.  col.  2125. 

consilier,  a  fost  primul  care  a  rostit  —  probabil 
către  finea  anului  428  —  cuvintele: 

„Nime  sa  nu  numească  pe  Maria:  Născătoare 
de  Dumnezeu.  Maria  a  fost  om.  Şi  este  imposibil,, 
ca  Dumnezeu  să  fie  născut  de  către  om“. 1 * 

Cei  de  fată,  clerici  şi  laici  deopotrivă,  sau  tul¬ 
burat  foarte  la  auzul  acestor  cuvinte  şi  au  început 
să  protesteze  cu  toată  energia.  Ei  aşteptau  ca  Ne- 
storie  să-l  contrazică.  Dar  spre  uimirea  lor  el  a  luat 
apărarea  lui  Anastasie  -  —  pentrucă  pe  cel  cinstit 
de  el  nu  voia  să-l  vădească  a  fi  hulitor  —  şi  într’o 
serie  de  predici  a  expus  misterul  întrupării  după 
vederile  sale. 3 

Ciril  schiţează  la  rândul  său  desfăşurarea  eve¬ 
nimentelor  în  mai  multe  epistole4 *  astfel:  Nestorie 
a  suferit  ca  episcopul  Dorotei  al  Marcianopolei  să 
declare  în  biserica  dreptcredincioşilor:  „Cine  zice, 
că  Sfânta  Mărie  este  Născătoare  de  Dumnezeu,  să 
fie  anatema....  Şi  nu  numai  a  tăcut  auzind  acestea, 
ci  l-a  primit  îndată  şi  la  împărtăşirea  mistică  şi  l-a 
făcut  părtaş “.  Strigăt  mare  s’a  auzit  atunci  din  gura 
poporului.4 

Pe  lângă  toate  deosebirile,  care  există  între 
aceste  referate  —  cari  par  a  se  referi,  fără  a  se 
contrazice,  numai  la  diferite  faze  ale  începutului 
certei  —  un  lucru  reiese  din  ele  limpede  şi  anume, 
că  cearta  s’a  iscat  din  pricina  cuvântului  &tojoxo<;  şi 
că  autorul  ei  moral  este  Nestorie. 6 

Tulburările  au  luat  repede  proporţii.  Clerul, 
poporul  şi  călugării  s’au  împărţit  în  două :  unii  ţinând 
cu  Nestorie, 7  iar  alţii  şi  anume  majoritatea  covâr- 

1  Socrate,  Ist.  bis.  VII  32.  Migne,  P.  Gr,  Tom.  67  col.  808. 

1  M.  Jugie,  Nestorius  et  la  controverse  nestorienne,  Paris  19 1 2  pg  29. 

5  Tixeront,  o,  c.  voi.  III  ed,  VI  Paris  1922,  pg.  23. 

1  Epist.  VIU,  XI,  XIV  Migne.  P.  Gr.  tom.  77  col.  69  B  C,  81  B  şi 

97  A. 

s  Vezi  şi  Rehrmaun  o.  c.  pg.  78 — 79.  6  Rehrman  o.  c.  pg.  80. 

7  Ciril  observă  în  epistola  XI.  Migne  P.  Gr.  tom.  77  col.  81.  că  ace¬ 
ştia  erau  puţini,  uşuratici  şi  linguşitori. 

şitoare,  fiind  împotriva  lui.  Exponentul  ortodocşilor 
a  fost  Proclu,  nou  alesul  episcop  al  Cizicului, 1 *  care 
în  prezenţa  lui  Nestorie  a  preamărit,  într’o  cuvân¬ 
tare  plină  de  avânt,  pe  Fecioara  Maria  ca  pe  Năs¬ 
cătoarea  de  Dumnezeu. * 

2.  INTERVENŢIA  LUI  CIRIL  ŞI  DESFĂŞURAREA 
EVENIMENTELOR  PÂNĂ  LA  SINODUL  DIN 
ALEXANDRIA. 

Toate  lucrurile  acestea  au  avut  răsunet  şi’n  afară 
de  oraşul  Constantinopol.  Nestorie  însuşi  a  început 
să-şi  lăţească  în  scris  —  şi  dincolo  de  hotarele 
eparhiei  sale  —  predicile  pline  de  otrava  cea  pier¬ 
zătoare  de  suflet  a  ereziei.  Dar  şi-a  găsit  îndată  un 
adversar  temut  în  episcopul  Ciril  al  Alexandriei. 

Ciril  a  înţeles  deplin  chiar  din  primul  moment, 
covârşitoarea  importanţă  pe  care  o  are  terminul 
O-soToxog  —  cu  el  stă  sau  cade  christologia  şi  sote- 
riologia  întreagă  —  de  aceea  s’a  simţit  obligat  să 
ia  măsuri  preventive,3  deja  în  omilia  pascală  a 
anului  429.  In  această  omilie  apără  el  unitatea  per¬ 
sonală  a  lui  Hristos  şi  numeşte  pe  Fecioara  Maria: 
Maica  lui  Dumnezeu  [firjir^  tfet»}], 4 *  nu  pentrucă  ar  fi 
născut  divinitatea  în  sine,  ci  Logosul  cel  unit  cu  na¬ 
tura  umană.8 

Predicile  lui  Nestorie  sau  lăţit  încurând  şi  printre 
foarte  numeroşii  călugări  din  deşertul  Egipetului  şi 
au  provocat  între  ei  discuţii  aprinse  cu  privire  la 
legimitatea  titlului  Omroxoq.  Când  a  prins  Ciril  de 
veste,  le-a  adresat  o  scrisoare  pastorală  foarte  lungă,8 
în  care  îşi  dă  toată  silinţa  să-i  păzească  de  molima 


1  Jugie,  o.  c.  pg.  32. 

1  Mansi:  Sacrorutn  Conciliorum  nova  et  amplissima  collectio.  Tomul 
IV  col.  577  —588 

8  Hom.  pasc.  XVII.  Migne,  P.  Gr.  tom.  77  co).  768 — 790.  Ea  a  fost 
publicată  cu  mare  probabilitate  la  începutul  acelui  au. 

4  Migne,  P.  Gr.  77  col.  777  C. 

8  Hefele-Leclercq  o  c.  p.  2)8—  ■19.  6  Migne,  P.  Gr.  77  cot.  9 — 40. 

ereziei  mai  ales  pe  ei,  cari  nu  aveau  rutină  teolo¬ 
gică,  dar  în  schimb  se  bucurau  de  multă  trecere 
înaintea  poporului. 1  Numele  lui  Nestorie  na  fost 
pomenit,  dar  el  a  fost  vizat  foarte  limpede.  Teze 
de  ale  lui  au  fost  anume  puse,  discutate,  respinse 
şi  apoi  urmate  de  expunerea  doctrinei  ortodoxe.2 

Nestorie  a  luat  cunoştinţă  de  această  scrisoare 
şi  a  avut  din  pricina  ei  ieşiri  vehemente  împotriva 
lui  Ciril.3  Ca  răspuns  Cirii  i-a  adresat  la  sfârşitul 
verii  anului  429  —  o  epistolă  scurtă  4  în  care  arată, 
că  nu  el,  ci  Nestorie  este  cauza  disordinei  existente. 
Unii  au  ajuns  aşa  de  departe,  încât  nu  mai  numesc 
pe  Hristos:  Dumnezeu,  ci  organ,  unealtă  a  divini¬ 
tăţii  şi  om  teofor.  Văzând  credinţa  aşa  de  mult  ata¬ 
cată  şi  coruptă,  n’a  putut  să  tacă.  Afară  de  acest 
motiv  mai  sunt  şi  altele.  Celestin  episcopul  Romei 
şi  alţi  episcopi,  cari  i-au  scris  foarte  scandalizaţi, 
întreabă  dacă  întradevăr  Nestorie  este  autorul  acelor 
omilii.  El  ar  face  bine  să  numească  pe  Sf.  Fecioară: 
Născătoare  de  Dumnezeu,  ca  astfel  să  înceteze  scan¬ 
dalul  general  [rixâvdaXov  oîxovi*tvix6v\  pe  care  l-a 
provocat. 

Dar  Nestorie  i-a  răspuns  numai  câteva  rânduri 5 
mai  mult  silit,  dupăcum  zice  el,  de  presbiterul  Lam- 
poniu,  care  îi  adusese  scrisoarea.  Aceste  rânduri 
pot  fi  considerate  de  fapt  ca  un  refuz  dat  la  cele 
scrise  de  Ciril. 

Tensiunea  existentă  din  pricini  dogmatice  a  fost 
mărită  din  nenorocire  în  curând  prin  motive  agra¬ 
vante  de  altă  natură.  Trei  clerici  alexandrini  depuşi 
de  Ciril  —  ca  fiind  vinovaţi  de  mari  păcate  —  au 
venit  la  Constantinopol  şi  sau  plâns  împotriva  lui, 
cerând  scutul  lui  Nestorie.  Acesta  i-a  ascultat,  fiind 
bucuros  că  poate  face  pe  judecătorul.  Ciril  i-a  trimis 
lui  Nestorie,  pela  începutul  lui  Februarie  430  a  doua 


1  Pesch,  o.  c.  pg.  23.  *  E.  Amann  o.  c.  pg.  93. 

8  Hefele-Leclercq  o.  c.  pg.  231.  1  Migne,  P.Gr.  77  col.  40 — 41. 
5  Miprue,  P.  Gr.  77  col.  44. 

scrisoare,  '  în  care  se  plânge  de  această  atitudine 
şi  expune  apoi  scurt  şi  cu  o  preciziune  admirabilă 
doctrina  ortodoxă  despre  uniunea  ipostatică.  E  cu¬ 
noscuta  şi  renumita  epistolă  dogmatică  a  lui  Ciril.1 2 
E1  însuşi  a  numit-o  t'xd-e aic  dg  dv  ovvt d/ucp  Trjg  oQftrjc 
niarsojg.3 

Nestorie  a  răspuns  acum  printr’o  epistolă  mai 
lungă,4  în  care  pedeoparte  a  respins  discret  vederile 
lui  Ciril,5  iar  pe  de  altă  parte  şi- a  expus  şi  apărat 
cu  argumente  din  Scriptură  şi  cu  simbolul  nicean 
doctrina  sa  personală.  Cuvântul  evvăqjtto,  zice  el,, 
exprimă  cel  mai  bine  uniunea  celor  două  naturi, 
iar  comparaţia  evanghelică  cu  „templul"  H  este  cea 
mai  proprie  pentru  a  o  sensibiliza.  Sfârşitul  epi¬ 
stolei  este  plin  de  ironie.  In  Constantinopol  merg 
lucrurile  foarte  bine,  de  aceea  Ciril  să  nu-şi  facă 
prea  multă  grijă.  El  a  fost  greşit  informat  de  cle¬ 
ricii  săi  şi  de  cei  caterisiţi  în  Constantinopol.  Şi 
împăratul  este  pe  deantregul  înţeles  cu  doctrina  lui.7 

încercările  lui  Ciril  de-a  rezolva  chestiunea  pe 
cale  pacinică  şi  în  cerc  restrâns  n  au  dus  la  nici  un 
rezultat.  De  aceea  ei  a  păşit  acum  pe  faţă.  Prin 
epistole  şi  tractate  a  început  să  lămurească  pe  toată 
lumea  asupra  doctrinei  profesate  de  biserică  şi  să 
combată  eterodoxiile  lui  Nestorie. 

Mai  întâi  a  compus  trei  memorii  dogmatice  în 
cari  a  expus  doctrina  ortodoxă  cu  o  bogată  argu¬ 
mentare  biblică  şi  patristică.  Tonul  acestor  memorii 
este  liniştit  şi  multă  seninătate  stăpâneşte  toată  ex¬ 
punerea.  Numele  lui  Nestorie  n’a  fost  pomenit  de 
loc,8  dar  în  fond  numai  el  a  fost  combătut.  Unul  l-a 
trimis  împăratului  Teodosie,8  altul  celor  două  îm- 

1  Migne.  P.  Gr.  77  col.  44 — 50, 

3  Leclercg  zice  în  o  c.  pg.  253  nota  1  despre  această  epistolă,  că 
„a  meritat  admiraţia  întregei  antichităţi  creştine....  Ea  poate  fi  considerată 
ca  şi  capodopera  sfântului  Ciril". 

3  Migne.  P.  Gr.  77  col.  84.  4  lbid.  col.  49—58. 

6  Tixeront,  o.  c.  voi.  III.  Paris  1922.  pg.  36.  6  Ioan  2  19. 

7  Vezi  E.  Amann,  o.  c.  pg.  97.  8  E.  Aniann,  o.  c.  pg.  98. 

8  Mansi  IV  col.  617—680;  Migne.  P.  Gr.  76  col.  1133—1200. 

părătese:  Eudoxia,  soţia  lui  Teodosie  şi  Pulcheria, 
sora  lui,1 * * 4 *  iar  pe  al  treilea  -  foarte  lung,  celor  două 
surori  mai  tinere  ale  Pulcheriei:  Arcadia  şi  Marina.* 

Episcopului  Celestin  al  Romei  i-a  trimis  o  epi¬ 
stolă  în  care-1  acuză  pe  Nestorie  în  mod  formal  de 
erezie.*  Dupăce  arată  motivul,  care  l-a  determinat 
ca  în  sfârşit  să  vorbească  —  răul  a  ajuns  la  culme 
—  descrie  începutul  certei,  apoi  sforţările  personale 
depuse  pentru  aplanarea  ei,  precum  şi  inutilitatea 
lor.  Totodată  îl  asigură,  că  episcopii  orientali  şi  mai 
ales  cei  din  Macedonia  sunt  alăturea  de  el.  II  roagă 
apoi  să-şi  spună  şi  el  părerea.  Ciril  a  alăturat  — 
pentru  verificarea  şi  dovedirea  celor  afirmate  în 
epistola  sa  —  un  dosar  întreg.  Acest  dosar  cuprindea 
o  colecţie  a  omiliilor  lui  Nestorie,  epistolele  adre¬ 
sate  acestuia  de  către  Ciril  şi  o  combatere  întitulată 
xa-id  răi  Nsgtoqlov  dvocprj/j.iâu.6  Cu  trimiterea  actelor 
a  fost  încredinţat  diaconul  Posidonie.  In  baza  in¬ 
strucţiunilor  primite  el  avea  să  le  predea  la  locul 
de  destinaţie  numai  dupăce  a  auzit,  că  Nestorie  în¬ 
suşi  sa  adresat  deja  Romei. 

Ciril  nu  s’a  înşelat  în  calculele  sale.  Nestorie 
scrisese  de  fapt  la  Roma  două  epistole  consecutive,* 
în  cari  cerea  cu  insistenţă  lămuriri  asupra  pelagie- 
nilor  refugiaţi  în  Constantinopol.  Totodată  spunea, 
că  şi  el  a  găsit  în  Constantinopol  arieni  şi  apolina- 
rişti,  cari  abuzează  de  cuvântul  dzoroxoc,  caşicând 
Maria  ar  fi  născut  divinitatea  însăşi.7  La  aceste 
epistole  a  ataşat  şi  nişte  comentarii,*  probabil  omilii 

1  Mansi,  IV  col.  804-884;  Migne,  P.  Gr.  78  col.  1336  —  1420. 

s  Mansi,  IV  col.  683-801 ;  Migne,  P.  Gr.  76  col.  1261—1336. 

8  Efectul  acestor  memorii  n’a  fost,  precum  s’a  dovedit  ceva  mai 
târziu  —  cel  puţin  al  celui  dintâi  —  nici  pe  departe  cel  contemplat.  Dim¬ 
potrivă.  Ele  au  iritat  susceptibilitatea  ^împăratului,  care  i-a  trimis  Iui  Ciril 
o  epistolă  din  cele  mai  disgraţioase.  ‘  Vezi  Hefele-Leclercq  o.  c.  pg.  255 
şi  E  Amann  o,  c.  pg.  106-10  '. 

4  Migne,  P.  Gr.  77  col  80 — 85.  Vezi  şi  E.  Amann  o,  c.  pg.  98. 

6  Migne,  P.  Gr.  76  col.  9—248. 

«  Mansi,  IV.  col.  1021  şi  1023;  Migne,  P.  L.  48  col.  173  şi  179;  Loofs, 

Nestoriana,  pg.  165  şi  169. 

*  Tixeront,  o.  c.  pg.  38  8  Migne.  P.  Gr.  77,  col.  96. 

de  ale  sale.  Doctrina  lui  Nestorie  a  fost  deci  cunos¬ 
cută  la  Roma,  mai  întâi  nemijlocit,  pe  baza  scrierilor 
acestuia. 

Dupăce  au  mai  sosit  între  timp  şi  lămuririle 
atât  de  amănunţite  din  Alexandria  şi  de  sigur  şi 
ale  călugărului  Casian,  care  a  fost  anume  însărcinat 
cu  cercetarea  chestiunii,1  episcopul  Celestin  a  fost 
pe  deplin  informat  şi  a  convocat  imediat  un  sinod 
la  Roma,  în  luna  August  430.  Sinodul  —  având  în 
vedere  deoparte  atitudinea  favorabilă  a  lui  Nestorie 
faţă  de  pelagieni,  iar  pe  de  altă  parte  învăţătura 
lui  cea  nouă  şi  în  contrazicere  flagrantă  cu  a  Bisericii 
din  apus  despre  „deus  natus“  şi  „deus  crucifixus" 
—  l-a  condamnat  şi  sa  alăturat  la  Ciril.  Nestorie  a 
fost  ameninţat  cu  depunerea,  dacă  în  timp  de  zece 
zile  nu-şi  retrage  învăţăturile. 

Ciril,  dupăce  şi-a  câştigat  apusul  de  partea  sa, 
a  ţinut  un  sinod  cu  episcopii  săi  sufragani  în  Alexan¬ 
dria.-  Deciziile  dogmatice  ale  acestui  sinod  le-a 
cuprins  Ciril  într’o  epistolă  sinodală,8  la  urma  căreia 
au  fost  adăogate  12  capitole,  cari  cuprindeau  pe 
scurt  tot  ceeace  trebuia  să  anatemizeze  Nestorie, 
dacă  voia  să  mai  rămână  în  comunitate  cu  celelalte 
biserici.  De  aici  numele  de  mai  târziu  de  „anatema- 
tisme“,  dat  celor  12  capitole,  cum  au  fost  ele  numite 
la  nceput 

IUrmează]  Diacon  NICOLAE  I.  POPOVICIU. 


'  E.  Atnann,  o.  c.  pg.  98. 

*  In  3  Noemvr  ie  430. 

8  Migne,  P.  Gr.  77  col.  10S  121. 

După  unii,  omul  devine  cu  adevărat  om  numai 
în  urma  vieţuirii  lui  în  societate,  iar  după  alţii  so¬ 
cietatea  este  aceea  care-1  strică  şi  abrutizează.  In¬ 
diferent  dacă  societatea  ridică  sau  înjoseşte,  omul 
are  nevoie  de  societate  şi  această  nevoie  e  aşa 
de  mare,  că  oamenii  lipsiţi  de  tovărăşia  semenilor 
lor  intră  în  comunicare  cu  animale,  plante  şi  chiar 
şi  cu  obiecte  neînsufleţite  ce  se  găsesc  în  cercul 
lor.  Păstorii  şi  ciobanii  cari  trăiesc  luni  şi  ani  dea- 
rândul  în  singurătatea  munţilor  şi  a  pădurilor,  îşi  iau 
de  tovarăşi  vitele,  oile  şi  câinii,  se  împrietinesc  cu 
toiagul  şi  fluerul,  cu  munţii  şi  copacii  şi  cu  stelele 
de  pe  cer.  Către  acestea  îşi  exprimă  ei  gândurile, 
bucuriile  şi  întristările  lor,  aceştia  formează  pentru 
ei  societatea  de  care  fiinţa  lor  are  nevoie.  Expresia 
acestei  comuniuni  ne-o  dau  frumoasele  balade  popu¬ 
lare,  precum  şi  motologiile.  Acelaş  fenomen  psiho¬ 
logic  se  poate  vedea  şi  la  cei  din  închisoare,  cari  intră 
în  comuniune  cu  obiectele  din  cameră,  a  căror  prie¬ 
tenie  ei  o  trăiesc.  Suferinţa,  într’o  pedeapsă  cu  re¬ 
cluziune,  o  cauzează  nu  atât  lipsa  de  alimente,  cât 
iipsa  de  societate,  împiedecarea  omului  să-şi  satis¬ 
facă  nevoia  de  comunicare. 

Intr’o  măsură  mai  mică  chiar  şi  animalele  au 
această  sete  de  comunicare,  pe  care  şi-o  satisfac 
prin  viaţa  lor  de  hoarde  şi  cârduri. 

Modalitatea  prin  care  omul  îşi  satisface  în  chipul 
cel  mai  perfect  nevoia  de  comunicare,  este  limbajul 
său.  Graiul,  acest  dar  minunat  făcut  omului  de  către 
creatorul  său,  acest  vehicul  care  duce  gândurile 
omului  dintr’un  mediu  în  altul,  dintrun  suflet  în  altul, 
—  este  sfoara  cu  care  se  leagă  mai  uşor  două 
prietinii.  Doi  oameni  cari  nu  vorbesc  aceeaş  limbă, 

se  vor  împrieteni  cu  mult  mai  greu  decât  alţii  cu 
aceeaş  limbă.  Limbajul  nu  este  un  simplu  vehicul,  care 
transpoartă  ideia  sau  sentimentul,  ci  este  şi  o  putere 
care  sigilează  conţinutul,  marfa  pe  care-o  duce. 

Altcum  vorbim  unui  prieten  iubit,  şi  altcum  unui 
duşman  de  moarte,  altcum  unui  copil  şi  altcum  unui 
om  matur;  alta  ne  este  vorba  când  spunem  o  taină 
a  sufletului  nostru  sau  un  sentiment  scump  nouă,  şi 
alta  când  comunicăm  un  ordin  sau  o  ştire  culeasă 
de  pe  stradă.  Altul  ne  este  graiul  când  o  durere 
trupească  sau  sfletească  ne  apasă  şi  cu  totul  altul 
când  o  bucurie  ne-a  copleşit  sufletul.  Aceleaşi  cu¬ 
vinte,  aceleaşi  sunete,  dar  cu  sigil  diferit. 

Una  din  multiplele  forme  de  a  ne  exprima 
gândurile,  bucuriile,  mulţumirile,  dorinţele  şi  umilinţa 
noastră  este  rugăciunea.  E  forma  pe  care  omul  o 
întrebuinţează  în  special  când  are  lipsă  de  ceva, 
când  vrea  să  ajungă  în  posesia  unui  bun,  ce  se  află 
în  stăpânirea  altuia. 

Pentruca  să  ajungem  în  posesiunea  unui  bun, 
ne  adresăm  unui  asemenea  nouă  mai  puternic,  — 
fie  că  e  înzestrat  cu  o  construcţie  fizică  mai  robustă, 
fie  că  e  învestit  de  societate  cu  anumite  puteri,  — 
sau  ne  adresăm  şi  cerem,  dela  un  obiect  crezând 
că  în  urma  puterii  ce  ascunde  acel  obiect,  vom 
primi  bunul  cerut,  —  în  cazul  acesta  avem  super¬ 
stiţia  în  idoialatria ;  sau,  în  fine,  ne  adresăm  şi  cerem 
acei  bun  fiinţei  absolute,  Creatorului  tuturor  lucrurilor, 
stăpânului  acestei  lumi ;  în  cazul  acesta  avem  rugă¬ 
ciunea. 

Copilul  se  roagă  de  mama  lui,  când  vrea  să 
obţie  ceeace  el  doreşte,  —  nu  importă  forma,  plâns 
ori  întindere  de  mână.  —  Fiecare  din  noi  ne  rugăm 
de  nenumărate  ori,  prin  vorbe,  în  scris,  prin  gesturi 
sau  acţiuni,  când  vrem  a  dobândi  un  serviciu  sau 
un  obiect  dela  altul.  Societatea  este  astfel  organizată, 
încât  impune  fiecăruia  din  noi,  satisfacerea  nevoilor 
altora. 

Prin  cuvântul  rugăciune  se  înţelege  însă  în  sens 
propriu,  ceva  din  domeniul  religiei,  ceva  sacru,  scos 

din  viaţa  obişnuită.  Ea  nu  este  numai  o  simplă  ce¬ 
rere  făcută  cu  politeţă,  ci  un  întreg  complex  format 
din  cereri,  laudă  şi  mulţumită,  prin  care  ne  satis¬ 
facem  în  modul  cel  mai  deplin  nevoia  de  comuniune, 
legându-ne  cu  Dumnezeu,  fiinţa  absolută.  Este  ati¬ 
tudinea  imperfectului,  a  mărginitului,  a  conţi  geniului, 
a  reiaţi  /ului,  a  celui  slab  şi  neputincios  faţă  de  per¬ 
fecţiunea  absolută,  stăpânul  lumei  văzute  şi  al  celei 
nevăzute.  Am  zis  atitudine,  căci  rugăciunea  nu  e 
numai  o  simplă  comunicare  verbală  sau  mentală,  o 
rostire  de  anumite  cuvinte  ticluite  în  vremuri  vechi 
de  către  suflete  cari  s’au  revărsat  prin  ele,  ci  ea 
este  contactul  viu  al  omului  cu  Dumnezeu.  Nu  se 
poate  restrânge  rugăciunea  numai  la  felul  verbal 
al  ei,  căci  ne  putem  ruga  fără  a  zice  un  cuvânt 
măcar:  „Duh  este  Dumnezeu  şi  celce  se  roagă  Lui, 
să  i  se  roage  cu  duhul“.  Ajunge  ca  spiritul  nostru 
să-şi  formuleze  cererea,  sau  ca  inima  să  ni  se  umple 
de  laudă  în  tăcere,  şi  Duhul  lui  Dumnezeu  le-a  auzii 
Ne  putem  ruga  lui  Dumnezeu,  fără  ca  să  spunem 
un  cuvânt;  un  simplu  gest  de  multeori  e  o  rugăciune 
mai  adevărată  chiar  decât  sute  de  cuvinte  frumos 
rostite. 

Noţiunea  rugăciunii  e  concepută  în  sensul  obiş¬ 
nuit  ca  şi  o  convorbire  compusă  din  cuvinte  rostite 
sau  cântate,  aripi  prin  cari  trimitem  conţinutul  su¬ 
fletului  şi  al  inimii  noastre  la  Dumnezeu.  Facem 
aceasta  nu  pentrucă  doară  Dumnezeu  n’ar  cunoaşte 
acest  conţinut  —  precum  magistratul  nu  cunoaşte 
păsul  cetăţeanului  nainte  de  a-l  fi  expus  verbal  sau 
în  scris,  —  ci  pentru  a  ne  uşura,  a  ne  mângâia  că 
este  cineva  care  ne  înţelege,  cu  care  putem  sta  de 
vorbă  şi  ne  putem  sfătui.  Facem  întocmai  ca  unul  care 
a  căzut  într’o  mare  nenorocire  şi  care  aleargă  la  cel 
mai  bun  prieten  pentru  a-i  comunica  aceasta.  Şi  îşi  po¬ 
vesteşte  păţania  odată,  de  două  şi  de  mai  multe  ori, 
o  povesteşte  şi  celorlalţi  prieteni  cu  cari  se  întâlneşte, 
deşi  ştie  că  ei  o  cunosc  deja,  dar  o  repetă  pentru 
a  se  uşura,  pentru  a  le  achita  înainte  prin  această 
repeţire  preţul  ajutorului  ce  eventual  ar  primi.  In- 


154 


REVISTA  TEOLOGICA 


tocmai  aşa  şi  cu  Dumnezeu:  îi  comunicăm  conţinutul 
sufletului  nostru,  dorinţele  şi  nevoile,  nu  pentru  a 
i  le  face  cunoscute,  Lui,  atot  ştii  torului,  ci  pentrucă  omul 
are  lipsă  ca  să  se  sfătuiască  cu  acest  Atotştiutor, 
îşi  repeţeşte  dorinţa  şi  nevoia  recunoscându-i  atot¬ 
puternicia  şi  iubirea,  pentru  a-i  împărtăşi  şi  în  forma 
aceasta,  o  mică  parte  din  lauda  ce  i  se  cuvine. 

Prin  rugăciune,  omul  împreună  cu  societatea 
religioasă  din  care  face  parte,  întreţine  un  raport 
viu  cu  puterea  sau  realitatea  superioară,  transcen¬ 
dentă.  Prin  rugăciune  omul  întră  în  raport  cu  Dum¬ 
nezeu  nu  numai  pentru  a  fi  ajutat  şi  ascultat  de  acest 
Dumnezeu,  ci  pentru  a  participa  el  însuşi  în  plină 
conştiinţă,  la  viaţa  şi  activitatea  divină.  Rugăciunea 
este  aceea  care  imprimă  vieţii  religioase,  specificul, 
care  o  deosebeşte  de  celelalte  vieţi  spirituale,  cum 
e  viaţa  morală,  ştiinţifică  estetică,  etc. 

Rugăciunea  este,  aşi  putea  zice,  alvia  prin  care 
se  manifestă  viaţa  religioasă,  este  pivotul  religiei. 
Şi  ca  atare  ea  diferă  dela  religie  la  religie.  Altcum 
se  roagă  un  păgân,  altcum  un  budist,  altcum  un  mo- 
hamedan,  altcum  un  evreu  şi  altcum  un  creştin. 

Să  ne  oprim  la  rugăciunea  unui  creştin. 

La  aceasta  nu  putem  ajunge  decât  prin  Isus 
Hristos,  a  cărui  viaţă  întreagă  a  fost  o  rugăciune. 
Mântuitorul  de  câte  ori  a  avut  de  îndeplinit  un  act 
mai  important  din  opera  Sa  mântuitoare,  s’a  rugat, 
înainte  de  a-şi  începe  propoveduirea  II  vedem  prin 
locuri  deşerte  adâncit  în  rugăciuni,  [Marcu  1,  35]  la 
botez  de  asemenea  [Luca  8,  21].  înainte  de  a-şi 
alege  învăţăcei  o  noapte  întreagă  a  petrecut  în  ru¬ 
găciuni  [Luca  6,  12],  In  Ghetsimani,  El  a  priveghiat 
şi  s’a  rugat  Părintelui  Său,  de  este  cu  putinţă  să 
treacă  paharul  dela  El,  însă  nu  după  voia  Lui,  ci  a 
Tatălui  Său.  Deasemenea  la  sfârşitul  zilei,  la  termi¬ 
narea  unui  lucru  se  ruga;  aşa,  după  ce  a  săturat  no¬ 
rodul  cu  5  pâini  şi  2  peşti  s’a  retras  în  munte  spre 
a  se  ruga  [Matei  14,  23).  El  îndeamnă  la  rugăciune 
pe  învăţăcei,  dă  model  de  rugăciune  în  „Tatăl  nostru", 
se  roagă  pentru  norod  şi  pentru  ucenicii  săi.  Aşa 

că  activitatea  Lui  tămăduitoare  şi  învăţătoare  apare 
ca  şi  o  întrerupere  a  unei  rugăciuni  continue.  Toate 
învăţăturile,  emoţiile,  voinţa  şi  speranţele  sale,  toate 
se  reflectau  în  rugăciunea  sa,  ca  într’o  oglindă  lim¬ 
pede.  Mântuitorul  în  rugăciune  află  puterea  de  a 
duce  la  bun  sfârşit  marea  misiune  cu  care  a  fost 
însărcinat  de  Tatăl.  Rugându-se  cu  o  încredere  fără 
margini  şi  cu  o  umilinţă  tot  aşa  de  mare,  El  îşi 
pune  voinţa  în  armonie  cu  a  Tatălui,  şi  această 
comuniune  continuă  îl  umple  de  putere.  Rugăciunea 
a  fost  arma  Lui  în  contra  duşmanilor,  prin  care  a 
asigurat  operei  de  mântuire  victorie  deplină.  Noul 
Testament  este  o  carte  de  rugăciune  care  ne  învaţă 
a  ne  ruga  precum  Isus  se  ruga.  Mântuitorul  ne 
învaţă  a  acţiona,  a  suferi  şi  a  învinge,  cum  El  a 
făcut,  adecă  rugându-se. 

După  cum  sa  rugat  Mântuitorul,  aşa  trebuie  să 
se  roage  şi  creştinul. 

Creştinul  îşi  adresează  rugăciunea  lui  Dum¬ 
nezeu  cel  atotputernic,  atotştiutor,  sfinţenia  şi  iu¬ 
birea  însăşi,  care  din  iubire  se  comunică  omului, 
spre  a  ierta,  regenera  şi  mântui.  Creştinul  în 
rugăciune  îşi  goleşte  inima  înaintea  lui  Dum¬ 
nezeu.  El  spune  „Tatălui  său  ceresc“  tot  ceeace  îl 
preocupă  şi  constrânge,  îi  cere  binecuvântare  şi 
daruri  materiale,  dar  numai  în  măsura  în  care  îi 
apar  necesare  pentru  promovarea  operei  de  mân 
tuire.  Când  Dumnezeu  îi  refuză  cele  cerute,  cre¬ 
ştinul  nu  va  cârti  de  fel,  ci  împăcat  în  convingerea 
că  Dumnezeu  va  promova  împărăţia  lui  pe  pă¬ 
mânt,  fără  îndoială  pe  alte  căi,  diferite  de  cele  Ia 
care  se  gândea  el,  va  zice  în  inima  sa:  „facă-se 
voia  Ta,  Doamne".  Obiectul  central  al  rugăciunei 
creştineşti  va  fi  împărăţia  lui  Dumnezeu,  de  aceea 
creştinul  în  momentele  de  comuniune  cu  Dumnezeu, 
II  va  ruga  să  i  dea  pacea  să-i  împrospăteze  for¬ 
ţele,  spre  a  colabora  la  promovarea  împărăţiei  Lui 
pe  pământ,  iar  când  aceste  forţe  sunt  prea  uzate 
să-l  sălăşluiască  în  împărăţia  sa  cea  cerească.  Ru¬ 
găciunea  lipsită  de  această  preocupare  a  conlucrării 

la  împărăţia  lui  Dumnezeu,  încetează  de  a  mai  fi 
creştină.  Nota  caracteristică  a  rugăciunii  creştine 
este  tendinţa  sa  misionară.  Acea  notă  pe  care  a 
avut-o  rugăciunile  Mântuitorului,  însoţită  de  perse¬ 
verenţă,  umilinţă  şi  intimitate.  O  astfel  de  rugăciune 
este  oglinda  şi  inima  creştinismului. 

Rugăciunea  creştină,  ne  apropie  de  Dumnezeu, 
ne  uneşte  cu  El  în  aşa  fel,  că  noi  câştigăm  întot¬ 
deauna  mari  binefaceri  spirituale.  Ea  ne  pune  într’o 
stare  de  receptivitate  internă,  care  ne  permite  să 
beneficiem  din  ce  în  ce  mai  mult  de  iubirea  şi 
înţelepciunea  divină.  Rugăciunea  este  focul  în  care 
se  călesc  forţele  spirituale  şi  care  mistue  spinii  şi 
buruienile  ce  cresc  în  calea  vieţii.  Dracii  se  scot 
prin  post  şi  rugăciune  a  zis  Mântuitorul  [Matei  9, 
29).  Spre  a  arăta  puterea  binefăcătoare  a  rugă- 
ciunei,  dăm  mărturisirea  unui  suflet  creştin  care 
şi-a  găsit  în  ea,  ceeace  nici  o  ştiinţă  omenească  n’a 
fost  în  stare  să-i  dea  şi  care  zice: 

„Dorinţa  ferbinte  de  a  mă  perfecţiona,  elibe- 
rându-mă  de  relele  predispoziţiuni  şi  patimile  des- 
onorante  cari  îmi  stricau  viaţa,  m’a  făcut  altădată  a 
căuta  în  filozofii  moralişti  regulele  de  viaţă  şi  în 
maximele  cari  aveau  puterea  de  a-mi  inspira  de- 
ciziuni  fericite.  Eu  am  chemat  în  ajutorul  meu  pe 
toţi  înţelepţii  vechi  şi  moderni,  le-am  epuizat  ope¬ 
rele,  am  transcris  tot  ceeace  mi-a  părut  posibil  de 
o  aplicare  imediată  şi  norocoasă,  tot  ceeace  putea 
să  se  raporteze  la  organizaţia  mea  particulară  şi 
la  natura  defectelor  mele.  Confucius  şi  Nencius 
Pythagora,  Socrat,  Platon,  Aristot,  Epicur,  Zenon, 
Plutarh,  Pascal,  Bossuet  şi  Rousseau,  toţi  aceşti 
magistri  au  fost  consultaţi.  E  drept  că  mă  simţeam 
mai  bine  după  cetirea  lor,  îmi  formulam  hotărâri 
bune,  sprijinindu  mă  pe  exemplele  lor,  dar  eu  re- 
cădeam  totdeauna  în  aceleaşi  greşeli,  fără  a  avea 
puterea  de  a  le  evita,  sau  preveni.  Eu  n’am  pe¬ 
trecut  nici  măcar  o  zi  fără  a-mi  propune  să  vie¬ 
ţuiesc  bine,  dar  nu  ştiam  să  rezist  nici  celei  mai 
mici  ispite.  De  câte  ori  n’am  deplâns  slăbiciunea 

mea  zicând  împreună  cu  Voltaire:  Dimineaţa  fac  la 
proiecte,  iar  seara  mă  ţin  de  prostii!  —  Eu  înţeleg 
numai  azi,  că  nici  o  perfecţionare  morală  nu  putea 
sa  se  îndeplinească  fără  ajutorul  lui  Dumnezeu  şi 
că  rugăciunea  era  care-mi  lipsea ,  această  rugăciune 
ferbinte  a  celui  ce  se  pocăieşte,  se  umileşte,  se 
supune,  se  încredinţează  Providenţei  divine.  Prin 
ea  eu  am  primit  curaj  şi  putere  de  a  nimici  dorin¬ 
ţele  pătimaşe  şi  slăbiciunile  rele.  Noi  nu  putem 
nimic  singuri,  fără  ajutorul  lui  Dumnezeu.  Oricare 
ar  fi  voinţa,  sau  energia  omului,  el  va  fi  totdeauna 
slab  şi  neputincios,  dacă  Dumnezeu  nu-I  asistă,  nu  l 
susţine,  nu-1  ridică  din  stările  periculoase  pe  care 
cursele  acestei  lumi  şi  ispitele  orgoliului  său  le  fac 
să  răsară  în  fiecare  clipă  în  calea  sa". 

Diacon  TRAIAN  BAC1U. 


<3Q) 


BOGOMILISMUL  ŞI  ROMÂNII. 

[Sfârşit). 

Dar  mai  bate  la  ochi  aci  şi  împrejurarea,  că 
arhanghelul  Mihail,  cu  toată  situaţia  sa  primară 
în  ordinea  ierarhică-soteriologică  la  bogomili,  pogo- 
rându-se  din  ceriu  cu  400  îngeri,  a  însoţit  pe  Maica 
Domnului  în  călătoria  la  Iad.  Ideia,  după  care  sfântul 
arhanghel  Mihail  stă  în  fruntea  îngerilor,  e  biblică, 
dupăcum  am  văzut.  Insă  micşorarea  Iui  la  rostul  de 
simplu  însoţitor  al  Maicii  Domnului,  stând  la  dispo¬ 
ziţiile  Acesteia,  este  deasemenea  un  element  ho¬ 
tărât  antibogomilic,  mai  bine  zis:  creştin  şi  ortodox, 
mai  ales  când  ştim  deja,  că  Ia  bogomili  lipsea  cultul 
Maicii  Domnului  şi  că  rostul  primar  soteriologic  sau 
de  mântuire  era  rezervat,  la  bogomili.  Logosului 
lor,  care  se  pretindea  a  fi  tocmai  sfântul  arhanghel 
Mihail.  Diferenţele  acestea  de  dogmă  sunt  mult  mai 
esenţiale  şi  pronunţate,  decât  să  se  poată  trece  peste 
ele  pe  neobservate,  sau  să  fi  fost  ele  adoptate  în- 
tr’un  produs  literar-religios  de  al  bogomiîilor.  Bo- 
gomilii  nu  cinsteau  de  fel  pe  Maica  Domnului,1  ci 
chiar  excludeau  cultul  ei,  deoarece  nu  fusese  ade¬ 
vărată  mamă  lui  Hristos,2  născându-se  El,  după  bo¬ 
gomili,  în  corp  aparent  şi  murind  numai  la  aparenţă.3 
Deci,  nu  se  poate  de  fel  împăca  cu  concepţia  dog¬ 
matică  fundamentală  a  bogomilismului,  ca  Maica 
Domnului,4  care  are  şi  în  folclorul  românesc  una 
din  cele  mai  pregnante  situaţii,5  să  poată  fi  trecută 

1  Hilferding.  o.  c.  225.  ’  Iireiek:  o.  c.  168,  3  fbid.  187. 

4  Proclamată  de  sinoadele  ecumenice  III  şi  V  [la  431  şi  553)  ca  Năs¬ 
cătoare  de  Dumnezeu. 

6  Maica  Domnului  a  fost,  în  concepţia  populară  românească,  cea 
dintâi  şi  tot  ea  va  fi  şi  cea  de  pe  urmă  scăpare  a  oamenilor  (S.  Fi.  Ma¬ 
rian:  Legendele  Maicii  Domnului,  pag.  313).  Maica  Domnului,  după  cre¬ 
dinţa  Românilor  de  pretutindenea,  ajută  şi  apără  nu  numai  pe  oameni,  ci 
foarte  de  multeori  chiar  şi  animalelor,  mai  ales  celor  de  casă  [S.  FI.  Ma¬ 
rian  :  o.  c.  332). 

pe  planul  dintâi  în  acţiunea  sa  la  pogorârea  în  Iad, 
iar  Logosul  bogomilic  să  obţină  o  situaţie  de  ne¬ 
condiţionată  inferioritate,  chiar  de  subordonaţie,  — 
într’un  produs  literar-religios  pretins  bogomilic!  Ci 
adevărul  este  altul:  Apocriful  „Călătoriei  la  Iad“ 
aparţine  teologiei  populare  —  ca  să  zicem  aşa  — 
a  Bisericii  Răsăritului.  însuşi  B.  P.  Haşdeu  o  recu¬ 
noaşte  aceasta,1  că  piesa  noastră  este  un  apocrif 
bizantin,  pe  care  l-au  adoptat  bogomilii.  Adopţiunea 
aceasta  însă  nu  înseamnă  şi  paternitate,  şi  şi  mai 
puţin  poate  însemna,  că  acest  apocrif  să  fi  putut 
ajunge  la  noi  nmnai  prin  mijlocirea  bogomililor, 
când,  cum  este  ştiut  azi  mai  bine  ca  odinioară,  au 
existat  atâtea  şi  atâtea  posibilităţi  de  contact  din 
partea  noastră  cu  cultura  religioasă  bizantină. 

Trecem  acum  la  cealaltă  legendă,  pretinsă  bo¬ 
gomilică,  pentru  a  preciza  rosturile  sfântului  arhan¬ 
ghel  Mihail. 

In  Legenda  lui  Avram 2  arhanghelului  Mihail 
i  se  dă  următorul  rol:  să  ia  sufletul  acestui  pa¬ 
triarh  al  Legii  Vechi.  Luarea  sufletului,  aci  ca  peste 
tot,  nu  e  un  act  de  răzbunare,  ci  de  purtare  de 
grije  alui  Dumnezeu  de  patriarhul  ajuns  la  sfârşitul 
zilelor  sale.  Dar  acest  patriarh,  el  însuşi  era  urgisit 
de  bogomilic  Ce  avea  să  caute  la  el,  să-i  ia  su¬ 
fletul  şi  să-l  ducă  la  Dumnezeu,  un  personaj  bogo¬ 
milic?  Evident,  nu  avem  a  face  nici  la  acest  loc  cu 
o  concepţie  bogomilică  în  textele  măhăcene,  ci  cu 
un  apocrif  creştin-popular. 

Noi  trebue  să  relevăm  dela  început  chiar  pentru 
înţelegerea  dreaptă  a  lucrului,  că  în  acest  apocrif 
îl  vedem  pe  arhanghelul  ortodoxiei  —  nu  pe  Lo¬ 
gosul  bogomilismului  —  în  acelaş  rol  în  căre  i  vă¬ 
zurăm  adineaori,  cu  Maica  Domnului,  în  slujba  or¬ 
todoxă  pentru  Ieşirea  sufletului. 

Dar  să  prindem  firul  istorisirii,  din  apocriful 
însuşi.  Arhanghelul,  mergând  la  Avraam,  se  trave- 

1  Cuv.  din  Bătrâni  II.  302. 

-  O.  c.  189-194. 

*  Hiiferding :  o.  c.  225. 

steşte  în  călător,  cum  în  chip  de  călător  i  se  ară¬ 
tase  lui  Avram  însuşi  Dumnezeu,  la  stejarul  Mamvre, 
în  Testamentul  Vechiu.1  Avraam,  iubitorul  de  oas¬ 
peţi,2  care  nu  mâncase  de  cinci  zile,  în  lipsă  de  oas¬ 
peţi,  văzând  pe  arhanghelul,  îl  învită  la  masă.  Se 
spală  picioarele  oaspetelui,  potrivit  cu  obiceiul  ori- 
ental-biblic.3 *  Atunci  observă  Avraam,  că  picioarele 
oaspetelui  sunt  „fără  poliţă"  şi  că  „aciaste  picioare 
nu-s  de  om,  ce  sâmtu  de  cei  trei  ce  perdură  Go- 
morul  şi  SodomulV  „Cei  trei“  sunt,  după  interpre¬ 
tarea  ortodoxă  creştină  5  şi  nu  după  doctrina  bogo¬ 
milică,  cele  trei  feţe  ale  Sfintei  Treimi,  în  care  nu 
credeau  bogomilii.6  Arhanghelul  ia  masa  la  Avraam 
Mai  apoi  se  află  scopul  venirii  arhanghelului:  de 
a  lua  sufletul  lui  Avraam.7  Acesta  însă  cere  să  fie 
dus  cu  trup  cu  tot  la  Domnul,  cum  i  s’a  făcut  Iui 
Enoch6  şi  lui  Ilie  prorocul,9  cari  amândoi  sau  ri¬ 
dicat  la  ceriu  cu  trup  cu  tot. 

Remarcăm  aci  două  împrejurări:  întâi,  că  cită¬ 
rile  de  mai  sus  sunt  făcute  din  Testamentul  Vechiu, 
pe  care  bogomilii  îl  respingeau;  —  al  doilea,  că 
Avraam  îşi  cere  aci  ridicarea  la  ceriu  cu  trup  cu 
tot,  în  vremece  bogomilii  persiflau  materia,  deci  şi 
trupul  omenesc,  ca  un  element  satanic.  întrebăm 
deci:  Poate  să  fie  vorba,  în  apocriful  nostru,  de  o 
concepţie  bogomilică?  Nici  într’un  caz!  Dar  să 
continuăm. 

Avraam  e  călăuzit,  la  ordinul  Domnului,  de 
cătră  arhanghelul,  „să  vadă  toată  făptura".  El  vede 
pe  Adam  bucurându-se  când  sufletele  drepte  merg 
în  raiu,  şi  plângând  când  le  vede  mergând  la  iad. 
Legenda  are  continuare,  dar  din  codicele  Sturdzan 
lipseşte  urmarea  legendei. 


1  I.  Moise.  c.  18.  v.  1.  *  I.  Moise  c.  18.  v.  2  şi  5. 

3  1.  Moise  c.  13.  v.  4  *  I.  Moise,c,  11  v.  22  şi  c.  19. 

s  A.  Comoroşan:  Dogm.  ort.  II.  118. 

3  Istoria  bisericească,  de  Melelie  [trad.  rom.]  II.  201. 

7  Ideia  provine  şi  din  apocrifele  creştine  tratate  mai  sus. 

*  II.  Moise,  v.  24.  “  II.  Regi:  II.  11. 

Dar  şi  din  textul  ce  l-am  utilizat,  se  vede  lim¬ 
pede,  că  avem  de  a  face  cu  o  veche  legendă  cre¬ 
ştină  din  ordinea  apocrifelor,  care  însă  nu  conţine 
nici  în  concepţia  sa,  nici  în  mersul  de  idei  şi  nici 
în  amănuntele  sale,  nimic  bogomilic,  ci  din  contră 
apocriful  nostru  este  ţesut  tocmai  din  elemente  bi¬ 
blice  şi  legendare  ale  Vechiului  Testament,  despre 
care  ne  spune  însuşi  B.  P.  Haşdeu  1  că  era  privit 
de  bogomili  cu  aversiune  şi  nu  le  plăcea  să  citeze 
din  el.  Bogomilii  respingeau  formal  Testamentul 
Vechiu  întreg,  ca  unul  în  care  a  domnit  Satanael, 
principiul  cel  rău.  Moise  şi  toti  profeţii  din  Testa¬ 
mentul  Vechiu  au  fost,  după  concepţia  bogomilică, 
organele  acestui  spirit  rău.2 

Astfel  stând  lucrurile,  şi  când  rolul  atribuit  ar¬ 
hanghelului  Mihail  în  acest  apocrif  românesc  e  în 
plin  acord  cu  concepţia  apocrifă-creştină  şi  nu  are 
nimic  bogomilic,  —  cu  drept  cuvânt  ne  putem  în¬ 
treba:  ce  se  mai  alege  de  bogomilismul  legendei 
lui  Avraam? 

Prin  urmare  putem  trage  o  concluzie,  în  care 
credem  a  nu  greşi:  Ceice  propagau  printre  noi,  în 
cele  trecute  veacuri,  atari  produse  de  literatură  re¬ 
ligioasă  apocrifă-creştină  nu  mai  puteau  fi  bogomili, 
ci  numai  dreptcredincoşi.  Şi  astfel  este  mult  mai  lo¬ 
gică  concluziunea,  că  atari  apocrife  ne  dau  dovadă 
nu  despre  un  oarecare  bogomilism  printre  Români, 
ci  despre  altceva,  şi  anume  că  şi  printre  noi  au 
circulat,  în  veacurile  trecute,  chiar  independent  de 
influinţa  bogomilică,  o  serie  de  apocrife  creştine, 
cari  cuprindeau  în  sine  cadrele  sumare  şi  practice 
ale  concepţiei  populare  despre  dogma  şi  exhato- 
logia  creştină,  nefiind  prea  prielnic  terenul  la  noi 
pe  aceea  vreme  pentru  o  teologie  oficială  de  o  con¬ 
cepţie  superioară. 

Autoritatea  mare  a  lui  B.  P.  Haşdeu  şi  tenaci¬ 
tatea,  cu  care  se  susţine  ipoteza  sa  bogomilistică,. 


1  Cuv.  din  Bătrâni,  Iî.  4=18. 

1  Eu».  Popoviciu:  lat.  bis.  univ.  II.  95. 

ne  fac  să  mai  facem  şi  expunerile  ce  urmează. 
Dacă  Românii,  ca  popor  şi  cultură,  s’ar  fi  înfruptat 
aşa  de  mult  din  influinţa  şi  roadele  de  cultură  na¬ 
ţională  a  bogomililor,  cu  cari,  după  Haşdeu,  noi  am 
fi  avut  contact  direct  dela  950  şi  până  la  1650,*  în 
acest  caz  urmele  lui  trebuiau  să  fie  mai  limpezi  în 
istoria,  în  cultura  şi  în  concepţia  religioasă  şi  în  fol¬ 
clorul  poporului  nostru.  Atunci,  de  pildă  rolul  atribuit 
celui  mai  de  seamă  personaj  soteriologic  —  Logo¬ 
sului  bogomililor  —  care  era  sfântul  arhanghel  Mi- 
hail,  trebuia  să  fi  fost  cu  totul  altul,  şi  ar  fi  fost 
ferit  arhanghelul  de  tăişul  satirei  din  povestea  despre 
„păţaniile  arhanghelului  Mihail",  care  în  acest  basm 
ajunge  să  ţină  „locul  diavolului11.3 

In  basmul  acesta,  arhanghelul  Mihail  e  înfăţişat 
ca  trăind  pe  pământ,  înainte  de  a  fi  fost  arhanghel. 
Ca  „flăcăiandru  simţi  că-i  taie  inima  după  o  fetiţă 
tinără,  cu  faţa  albă  ca  zăpada",  pe  care  o  şi  luă 
de  nevastă.  Dar  mai  apoi  „mierea  Stăncuţii  dina¬ 
intea  nunţii,  după  cununie  se  prefăcu  în  fiere  otră¬ 
vită;  din  viţă  blândă,  ajunsese  scorpie  afurisită". 
Mihail  „o  suferea  fără  să  zică  o  singură  vorbă", 
iar  Dumnezeu,  „văzând  marea  lui  răbdare,  îl  făcu 
sfânt",  adecă  arhanghel,  şi-i  dădu  misiunea  de-a  lua 
sufletele  oamenilor.  Totuşi,  deşi  acum  arhanghel, 
nu  putu  scăpa  de  răutatea  nevestei  sale  şi  „luă 
lumea  ’n  cap". 

La  un  popor,  cu  vechi  şi  adânci  tradiţii  bogo¬ 
milice,  cum  se  afirmă  despre  trecutul  nostru,  cum 
s’ar  fi  putut  forma,  oare,  un  basm  ca  acesta,  care 
profanează  tocmai  pe  cel  mai  de  seamă  personaj 
din  concepţia  soteriologică  a  bogomililor?  Cum  s’ar  fi 
putut,  ca  acest  Logos  al  bogomililor,  care  în  doctrina 
lor  era  unul  din  cei  doi  fii  ai  lui  Dumnezeu,  să  fie 
recrutat  dintre  oameni  pătimaşi  în  trupul  lor?  Cum 
se  putea,  ca  acest  Logos  bogomilic  să  fi  ajuns  ar- 
hanghelizat  pe  urma  martirajului  său  în  viaţa  con¬ 
jugală,  când  e  bine  ştiut  —  ne-o  spune  şi  B.  P. 


1  Cuv.  din  Bătrâni,  II.  H53.  2  Dr.  M.  Gasterro.  c,  !34, 

Haşdeu  1  —  că  bogomilii  condamnau  tot  ce  place 
trupului,  până  şi  căsătoria  legiuită? 

Fiinţa  acestui  basm,  credem,  cu  drept  cuvânt 
poate  fi  invocată,  nu  numai  ca  un  argument  an- 
tibogomilistic,  ci  chiar  şi  ca  o  dovadă:  cât  de  adânc 
este  pregnată  în  concepţia  poporului  ideia,  antibo- 
gomilică  în  sine,  despre  viaţa  conjugală,  încât  ea 
poate  fi  concordată  şi  cu  o  fiinţă  suprapământească 
ca  arhanghelul  Mihail;  dacă  avem  de  a  face  şi  cu 
niţică  satiră  în  acest  basm,  aceea  porneşte  din  firea 
şăgalnică  a  poporului  nostru. 

* 

In  firul  excursului  nostru  de  până  aci  ne-am 
străduit  să  adunăm  o  seamă  de  informaţii  cu  pri¬ 
vire  la  credinţele  despre  arhanghelul  Mihail,  Logosul 
bogomililor  sau  personajul  soteriologic  cel  mai  de 
seamă  Ia  secta  amintită. 

Când  am  adunat  acest  material  informativ  pe  o 
scară  atât  de  întinsă,  mi-am  propus  în  cugetul  meu: 
să  arăt  marea  consideraţie  din  toate  vremurile  faţă 
de  acest  slujitor  al  Tronului  ceresc;  să-l  prezint  în 
concepţia  dogmatică  şi  legendară  a  creştinismului 
curat,  pentruca  —  privind  chestiunea  şi  prin  prisma 
folclorului  sau  a  credinţelor  noastre  populare  în 
materie  —  să  pot  pune  întrebarea:  Unde  sunt  la 
Români  dovezile,  de  orice  natură,  despre  concepţia 
bogomilică  cu  privire  la  arhanghelul  Mihail  ca  per¬ 
sonaj  principal  din  soteriologia  bogomilică! 

La  această  întrebare,  cum  s’a  văzut,  nu  s’au 
găsit  răspunsuri  cari  să  verifice,  din  acest  punct  de 
vedere,  ipoteza  bogomilistă  la  Români.  Din  contră, 
s’au  găsit,  nu  numai  în  vechile  piese  literare  româ¬ 
neşti  atribuite  influenţei  bogomililor,  ci  şi  airea 
atâtea  şi-atâtea  temeiuri  antibogomilistice,  cari  vă¬ 
desc  cu  prisosinţă,  că  în  vechile  noastre  monumente 
de  cultură  religioasă,  ca  şi  în  credinţele  poporale 
ale  Românilor,  a  trăit  şi  trăeşte  încă  concepţia  unui 


1  Cuv.  din  Bătrâni,  II.  253. 

creştinim  popular  apocrif,  care  nu  poate  fi  identi¬ 
ficat  cu  credinţele  bogomililor. 

întreagă  concepţia  şi  practica  religioasă  cuno¬ 
scută  din  vechime  la  Români,  exclude  existenţa 
printre  noi  a  unui  bogomilism  organizat  şi  influent. 

Cultul  bogomililor  era  şi  este  negaţia  cea  mai 
făţişe  a  concepţiei  poporului  nostru  despre  cult.  E 
de  ajuns,  pentru  lămurire,  să  indicăm  aci  următoa¬ 
rele  împrejurări  externe  de  cult,  cari  trebuiau  să 
bată  la  ochi  şi  poporului:  Bogomilii  aveau  d’abia 
nişte  simple  case  de  rugăciune,  fără  icoane,  fără 
cruce,  fără  clopote.  In  casa  lor  de  rugăciune,  pe  o 
masă  acoperită  cu  un  văl  alb,  aveau  Testamentul 
Nou,  din  care  ceteau  şi  tâlcuiau.  întrebuinţau  ca 
rugăciune  numai  „Tatăl  nostru". 1  Urau  preoţia,  iar 
dreptul  la  predică  îl  recunoşteau  în  deobşte,  fără 
considerare  la  sex. 2 3  Nu  recunoşteau  pe  sfinţi  şi  nu 
admiteau  rugăciunile  lor,  ca  mijlocitori  la  Dumnezeu, 
iar  Paulicienii,  înainte  mergători  ai  bogomililor,  în¬ 
lăturau  şi  cultul  sfintei  fecioare  Maria.  * 

Chiar  numai  aceste  puţine  momente  privitoare 
la  cultul  bogomiliilor  dacă  le  avem  în  vedere  în  ra¬ 
port  cu  concepţia  de  cult  a  poporului  nostru,  trebue 
să  ajungem,  în  modul  cel  mai  logic  şi  firesc,  la  con- 
cluziunea,  că  poporul  românesc  din  cele  trecute 
veacuri  nu  s’a  putut  identifica  cu  asemenea  aberaţii 
ale  bogomililor. 

Afirmaţiunea  aceasta,  făcută  aci  sumar,  sar 
putea  şi  mai  bine  întemeia,  dacă  am  privi  chestiunea 
cultului  la  bogomili  şi  la  Români,  în  mod  comparativ, 
în  toate  amănuntele.  Dar  la  aceasta  nu  ne  putem  în¬ 
tinde  aci  şi  de  astădată. 

Prot.  Dr.  GH.  CIUHANDU. 


1  Enciclopedia  protestaniă,  citată  Vil  623 

1  1.  c.  pag.  622  şi  Haşdeu,  o.  c  11  253 

3  E.  Popovici:  Ist.  bis.  univ.  1  656  şi  urm. 

Cu  prilejul  semicentenarului  său.  Facultatea  teo¬ 
logică  din  Bucureşti,  a  publicat  un  număr  festiv  al 
„Studiilor  Teologice".  Volumul  omagial  se  termină 
cu  monografia  părintelui  profesor  Haralambie  Ro- 
venţa,  asupra  „Studiului  Noului  Testament  la  noi  în 
ultimii  50  de  ani  [1881 — 1931]“. 

Fireşte,  dintr  o  asemenea  monografie  nu  putea 
lipsi  activitatea  ştiinţifică  a  regretatului  părinte  Dr. 
I.  Olariu,  fost  profesor  la  institutul  teologic  din  Ca¬ 
ransebeş.  Părintele  Rovenţa  îi  şi  consacră  patru 
pagini,  arătând  strădania  acestui  distins  slujitor  al 
Bisericii  noastre  pe  tărâmul  ştiinţei  sacre.  Rodul 
acestei  strădanii  a  fost  publicarea  unei  serii  de 
cărţi,  menite  să  uşureze  îndeosebi  clericilor  noştri, 
înţelegerea  cât  mai  adâncă  a  înţelepciunii  Scriptu¬ 
rilor  sfinte. 

Desigur  cărţile  părintelui  Dr.  L  Olariu  nu  au 
pretenţia  unor  opere  întru  toate  originale.  Nici  din 
punctul  de  vedere  al  stilului  nu-şi  revendică  titlul 
unor  scrieri  de  o  valoare,  care  să  treacă  peste 
veacuri.  Nu  este  mai  puţin  adevărat  însă,  că  aceste 
cărţi  au  fost  multă  vreme  singurele  lucrări  româ¬ 
neşti  de  domeniul  studiului  biblic,  zidite  ştiinţific, 
din  cari  sau  adăpat  ucenicii  misiunii  sacre. 

Acest  adevăr  îl  recunoaşte  şi  părintele  H.  Ro¬ 
venţa.  Numai  că  Sf.  Sa  nu  se  mulţumeşte  cu  această 
constatare,  ci  ţine  să  judece  cu  orice  preţ  activi¬ 
tatea  ştiinţifică  a  profesorului  Dr.  I.  Olariu  după 
criteriile  celei  mai  aspre  „onestităţi  literare".  Şi 
atunci,  nu  se  sfieşte  a  face  concluzia,  că  „Olariu 
a  fost  cu  totul  absorbit  de  vastul  material  al  co¬ 
mentariilor  germane  pe  cari  le  menţionează  că  le-a 
consultat,  aşa  încât  în  opera  sa  el  nu  face  aproape 

nimic  altceva,  decât  să  traducă  frază  cu  frază,  sau 
dând  un  rezumat  luat  aproape  în  întregime  mai 
ales  după  Bisping". 

Pentru  a-şi  documenta  această  severă  con¬ 
cluzie  păr.  Rovenţa  pune  pe  Olariu  alături  de  „pa¬ 
tronul11  său  Bisping,  pe  două  coloane.  In  felul 
acesta  isbuteşte  să  arete,  că  primul  rezumă  pe  al 
doilea  în  raportul  de  1:6.  Concluzia  critică:  Olariu 
a  fost  un  plagiator.  Părintele  Rovenţa  n’o  spune 
aşa  de  brutal,  dar  o  perifrazează,  când  scrie:  „Dacă 
Olariu  ar  fi  făcut  o  traducere  sinceră  a  întregei 
opere  exegetice  a  catolicului  Bisping  [ce  bine  că 
Bisping  a  fost  catolic,  —  altfel  şi  Olariu  ar  fi  fost 
socotit  protestant,  ca  teologii  de  azi  ai  Ardealului...] 
ar  fi  adus  mai  mult  folos  literaturei  noastre  exe¬ 
getice,  respectându-şi  totodată  onestitatea  literară11. 

Iată  în  ce  lumină  este  prezentată  de  părintele 
profesor  H.  Rovenţa,  activitatea  ştiinţifică  a  lui  I. 
Olariu,  fost  profesor  de  teologie  în  Caransebeş. 

Să  nu  creadă  nineva,  că  ne  surprinde  severi¬ 
tatea  critică  a  părintelui  Rovenţa.  Nu  severitatea 
principială  ne  surprinde,  ci  felul  în  care  o  aplică  Sf. 
Sa.  Fiindcă,  vedeţi  D-voastră,  atunci  când  părintele 
Rovenţa  vorbeşte  despre  regretatul  I.  Cornoiu,  fost 
profesor  la  F acuitatea  teologică  din  Bucureşti,  Sf.  Sa 
devine  de  o  emoţionantă  indulgenţă,  aducându-şi 
aminte  de  înţelepciunea  latinească  cuprinsă  în  vor¬ 
bele:  de  mortuis  nihil  nisi  bene.  De  aceea  amintind 
de  „puţina  contribuţie  a  lui  Cornoiu  în  publicaţiile 
Noului  Testament"  păr.  Rovenţa  nu  uită  să  scuze  pe 
fostul  profesor  al  facultăţii  bucureştene  cu  împreju¬ 
rarea,  că  acesta  „a  fost  20  de  ani  director  al  can- 
celăriei  Mitropoliei  Ungro-Vlahiei“  şi  „cel  dintâi  di¬ 
rector  în  Ministerul  Cultelor".  In  emoţionanta  sa  in¬ 
dulgenţă  neînduratul  critic  al  lui  Olariu  uită  să  arete, 
că  „Introducerea  în  cărţile  noului  Testament",  al¬ 
cătuită  de  I.  Cornoiu,  este  o  compilaţie  după  teologii 
Bleeck,  Bisping,  Olariu  şi  alţii.  Cu  alte  cuvinte,  pă¬ 
rintele  Rovenţa  uită  să  aplice  şi  regretatului  profesor 
deîa  facultatea  teologică  din  Bucureşti  criteriile  „one- 

stităţii  literare"  aplicate  lui  I.  Olariu  dela  Caransebeş. 
Şi  fiindcă  Sf.  Sa  a  uitat  [?]  să  pună  pe  I.  Cornoiu 
alături  de...  Bisping,  de-o  pildă  —  pe  două  coloane 
-  o  facem  noi  [cu  regretul  că  suntem  constrânşi 
de  criticismul  escesiv  al  păr.  Rovenţa  dela  Bucureşti]. 


Cităm: 

Fur  den  Verfasser  unsers  vier- 
ten  canonischen  Evangheliums 
hielt  das  ganze  kirchliche  Alter- 
thum  den  Apostel  Johannes. 
Dieser  war  der  Sohn  eines  Fi- 
schers  Namens  Zebedăus,  der 
am  galilaischen  See,  in  Kaphar- 
naum  oder  Bcthsaida,  wohnte, 
und  der  (wahrscheinlich  jiingcre) 
Bruder  des  Apostels  Jakobus, 
des  Aeltern,  welcher  spăter  aut 
BefehI  des  Kbnigs  Herodes 
Agrippa  enthauptet  wurde  (Apst. 
12,  2).  Aus  einzelnen  Andeutun- 
gen  bei  demEvanghelisten  (vgl. 
Mark.  1,  20.  Joh.  19,  27)  lăsst 
sich  abnehmen,  dass  die  Eltern 
des  Johannes  vvenigstens  nicht 
arm  waren.  Sein  Vater  Zebe- 
daus  erscheint  in  den  Evange- 
lien  nicht  weiterbedeutsam,  wohl 
aber  seine  Mutter  Salome.  Diese 
war  es,  welche  spăter  mit  an- 
dern  galilaischen  Frauen  Jesurn 
begleitete,  ihn  mit  ihrem  Ver- 
miigen  nnterstutzte  und  ihre 
treue  Liebe  zu  ihm  dadurch  be- 
w  ies,  dass  sie  ihm  auch  an  sei- 
nem  Kreuze  und  in  seinem  Tode 
nicht  verliess  (Math.  27,  55  î. 
Mark.  15,  40  f.  16,  1).  Der 
îromme  Sinn  der  Salome  gibt 
uns  die  Burgschaft,  dass  Jahannes 
eine  sorgfăltige  Jugenderziehung 
genossen  habe,  das  namentlich 
die  messianischen  Hoilnungen, 
welche  damals  gerade  die  from- 
men  Juden  măchtig  erregten  und 
mit  Sehnsucht  erfiillten,  von  der 


Întreaga  Biserică  din  primele 
veacuri  numeşte  pe  Apostolul 
Ioan  autor  al  Evangheliei  a 
patra. 

Ioan  era  fiul  unui  pescar  cu 
numele  Zevedeiu,  care  locuia  la~ 
Marea  Galileei  în  Capernaum 
sau  Betsaida ;  iar  mama  sa  se 
numea  Salomi.  Ioan  era  fratele 
lui  Iacov  cel  bătrân,  care  a  fost 
decapitat  din  ordinul  regelui  Irod 
Agripa  (Fapt.  Ap.  4,  21)  pe  la 
anul  42  sau  44  după  Hristos. 

Din  cele  ce  putem  vedea  la 
Marcu  1,  20,  Luca  5,  10,  Ioan 
19,  27,  se  pare  că  părinţii  lui 
Ioan  nu  erau  de  tot  săraci.  Tatăl 
său  Zevedeiu  nu  este  atât  de  cu¬ 
noscut  în  Evanghelie,  cât  este 
însă  mama  lui,  Salomi.  Aceasta 
era  una  din  acele  femei  gali- 
leene  care  înso{iau  pe  Isus  în 
călătoriile  sale  şi  care  nu-1  pă¬ 
răsiră  nici  la  moartea  sa  pe  cruce. 
(Mat.  27,  55). 

Sentimentului  pios  al  Salomei 
se  datoreşte  creşterea  cu  îngri¬ 
jire  a  lui  Ioan  în  spiritul  speran¬ 
ţelor  mesianice,  cari  erau  atât 
de  puternice  atunci  printre  Iu¬ 
deii  pioşi,  încât  îl  hotărîră  pe 
Apostolul  nostru  să  între  în  nu¬ 
mărul  discipolilor  lui  Ioan  Bo- 

zartesten  Jugend  an  seinem  Ge- 
muthe  tief  eingeprăgt  vvurden. 

(Erklărung  des  Evangeliums  nach 
Johannes,  von  Dr.  Aug.  Bisping. 
Miinster  1865.  fag.  3] 

Nachdem  Pauius  unsern  er- 
sten  Brieî  an  die  Korinther  hatte 
abgehen  lassen,  schickte  er  noch 
von  Ephesus  aus  seinen  Jiinger 
Titus  nach  Korinth,  um  durch 
diesen  baldigst  zu  erfahren,  wel- 
chen  Eindruck  das  Schreiben  in 
der  korinthischen  Gemeinde  her- 
vorgebracht  habe  (2.  Kor.  7,  14, 
12,  16).  Er  trug  dieseni  auî,  in 
Troas,  wo  er  sich  lănger  auf- 
halten  wollte,  wieder  zu  ihm  zu 
stossen  (2  Kor.  2,  12  1).  Wăh- 
rend  nun  Pauius  selber  sich  zur 
Abreise  von  Ephesus  riistete, 
entstand  dort  ein  vom  Siiber- 
schmied  Demetrius  erregter 
Volksauflaul  wieder  ihn  (Apstg. 
19,  23  If.)  der  ihm  bestimmte, 
Ephesus  etwa  îriiher  zu  verlas- 
sen,  als  es  sein  urspriinglicher 
Plan  gewesen  war.  Kurz  vor 
Pfingsten  58  n.  Chr.  reiste  er 
ab,  un  ging  nach  Troas.  Hier 
blieb  er  einige  Zeit,  wahrschein- 
lîch  durch  Krănklichkeit  an  der 
Weiterreise  gehindert  (2,  Kor. 
1,  8  ff.).  Den  Titus  aber  erwar- 
tete  er  in  Troas  vergeblich;  erst 
in  Macedonien  traf  er  mit  diesem 
wieder  zusammen  (2.  Kor.  7,  6). 

i 'Erklărung  des  zweiten  Briefes 
an  die  Korinther  und  des  Briefes  an 
die  Galater,  von  Dr  Aug,  Bisping. 
Miinster  1857.  Pag.  3J. 


tezătorul,  pe  care  îl  recunoşteau 
ca  înainte  mergător  al  lui  Mesia. 

(Introducere  în  cârtite  Noului  Te¬ 
stament,  de  Dr.  loan  Cornoiu-  Bu¬ 
cureşti  1903.  Pag.  76-77], 

După  ce  a  scris  Pavel  prima 
epistolă  către  Colinteni,  trimise 
din  Efes  pe  ucenicul  său  Tit  la 
Corint,  ca  să  vadă  ce  impresie 
a  produs  asupra  creştinilor  de 
acolo  scrisoarea  sa,  rugându-1 
ca  la  întoarcere  să  se  întâl¬ 
nească  cu  Apostolul  în  Troas, 
unde  îşi  propusese  să  stea  mai 
mult.  (II.  Cor.  2,  12).  Dar  pe 
când  Pavel  se  pregătea  să  plece 
din  Efes  se  iscă  o  râsvrătire  în 
contra  lui,  provocată  de  Dimi- 
trie  argintarul  (Fapt.  Ap.  19,  23 
sequentes).  Acest  lucru  îl  ho¬ 
tărî  să  părăsească  Efesul  mai 
înainte  de  timpul  hotărît,  aşa  că 
imediat  înainte  de  Rusalii,  în 
anul  58  d.  Hr.  plecă  la  Troas, 
unde  rămase  câtva  timp  împie¬ 
decat  de  a  merge  mai  departe 
din  cauza  boalei  ce  o  dobân¬ 
dise  în  lunga  sa  călătorie  (IE 
Cor.  1,  8).  Pe  Tit  însă  nu-1  găsi 
în  Troas,  şi  deşi  îl  aştepta,  Tit 
tot  nu  sosi  aşa  de  repede,  aşa 
că  abia  în  Macedonia  se  întâlni 
cu  dânsul  (II.  Cor.  7,  6). 

(Introducerea  în  cărţile  Noului  Te¬ 
stament,  de  Dr.  loan  Cornoiu.  Bu¬ 
cureşti  1903.  Pag  121). 


Am  putea  continua  cu  citatele,  punând  pe  Cor¬ 
noiu  alături  de  Bisping,  Bleek,  Olariu,  sau  alţii  — 
după  împrejurări  —  şi  arătând,  că  „Introducerea11 
profesorului  bucureştean  este  pur  şi  simplu  o  tra- 

ducere  neprescurtată  şi...  nemărturisită.  Nu  o  facem. 
In  schimb  ne  îngăduim  o  singură  observaţie  com¬ 
plementară:  Profesorul  I.  Cornoiu  dela  facultatea 
teologică  din  Bucureşti  peste  un  sfert  de  veac  a 
propovăduit  de  pe  catedra  sa,  că  „Fragmentul  Mu- 
ratori"  este  o  traducere  a  Noului  Testament  (Vezi: 
Introducere  în  cărţile  Noului  Testament,  de  Dr.  Ion 
Cornoiu.  Bucureşti  1903.  Pag.  20). 

Totuşi  noi  nu  formulăm  nici  o  concluzie  cu  pri¬ 
vire  la  valoarea  şi  „onestitatea  literară"  a  regre¬ 
tatului  profesor  bucureştean.  Ne  întrebăm  însă:  cum 
stăm  cu  „onestitatea  literară"  a  părintelui  profesor 
Dr.  Haralambie  Rovenţa,  aşa  de  aspru  cu  un  teolog 
din  Caransebeş  şi  aşa  de  indulgent  cu  unul  dela 
Bucureşti?... 

„Foaia  Diecezană"  Nr.  11  din  1933.  JUSTUS. 

MIŞCAREA  LITERARĂ. 

N.  Berdiaeff:  UN  NOUVEAU  MOYEN-ÂGE,  trad.  din  ru¬ 
seşte  de  A.-M.  F.,  Viii-o  292  pag.  Paris,  Ed.  Pion,  1930,  15  Ir. 

Profundul  cugetător  rus,  N.  Berdiaeff,  e  unul  din  anima¬ 
torii  mişcării  filosotice,  care  poartă  numele  de  mişcare  pneu¬ 
matică,  mişcare  care  pune  la  temelia  lumii  pe  Dumnezeu  şi 
care  consideră  întreg  universul  ca  un  cosmos  înălţat,  idealizat, 
fiindcă  e  străbătut  de  puterea  lui  Dumnezeu  şi  de  înţelepciunea 
Lui.  Omul  e  în  privinţa  aceasta  un  microcosm,  ce  se  menţine 
în  starea  sa  de  cunună  a  creaturilor  atât  timp  cât  voinţa  sa  e 
în  armonie  cu  cea  a  Infinitului,  cu  a  lui  Dumnezeu.  îndată  ce 
omul  nu  mai  vrea  să  ia  în  socoteală  voinţa  aceasta,  începe  să  se 
întunece  în  el  chipul  şi  asemănarea  Iui  cu  Celce  l-a  făcut 
Totul  depinde  de  libertatea  omului,  poate  cel  mai  mare  dar  pe 
care  l-a  dat  Dumnezeu  omului.  Când  voinţa  omului  tinde  să 
realizeze  ceeace  adâncul  conştiinţei  îi  dictează,  atunci  omul 
e  pe  calea  unei  îndumnezeiri,  când  însă  această  voinţă  e  în¬ 
dreptată  spre  altceva  decât  ascultarea  acestui  glas  al  lui  Dum¬ 
nezeu  ce  se  revelează  în  om,  atunci  omul  ajunge  la  autone- 
gare,  la  subţiere  sufletească,  la  sărăcie  în  privinţa  puterilor 
creatoare,  la  o  slăbire  ontologică  a  fiinţii  sale,  deoarece  cade 
în  robia  patimilor  şi  a  răutăţii  ce-1  iasă  .abia  viu“  ca  pe  omul 
căzut  între  tâlhari  când  se  cobora  din  Ierusalim  spre  Ierihon. 

Precum  se  vede,  concepţia  aceasta  e  realistă,  în  sensul 
că  prin  intuiţie  şi  prin  conştiinţă  operezi  cu  adevăratele  funda¬ 
mente  ale  realităţii,  cu  Dumnezeu,  cu  sufletul,  fericirea,  răul,  li¬ 
bertatea  etc.,  iar  nu  numai  cu  noţiunile  lor,  cum  face  o  altă  îi- 
losofie.  De  aceea  şi  viaţa  aceasta  o  concep  aceşti  teologi  şi 
filosofi  ca  o  arenă  pe  care  se  văd  luptând,  nu  omul  cu  pasiu¬ 
nile  sale  rele,  ci  Dumnezeu,  Duhul  sfânt,  cu  puterile  negative, 
cu  puterile  întunerecului.  Hristos  şi  Satan  îşi  dispută  împărăţia 
în  lumea  aceasta,  natural  după  voinţa  individului  şi  a  masselor. 
In  vremile  moderne  şi  ca  o  moştenire  a  lor,  în  cele  contimpo¬ 
rane,  autorul  nostru  vede  o  ieşire  Ia  suprafaţă  a  puterii  întune¬ 
recului  sub  chipul  hâdos  de  Leviathan,  al  Comunismului.  Iată 
de  ce  această  concepţie  este  şi  apocaliptică,  deoarece  azi  istoria 
se  ţese  din  realităţi  desgolite,  nu  din  principii  formale.  Dar  să 
analizăm  ideile  din  cartea  noastră. 

Partea  întâia  o  formează  studiul  .La  fin  de  la  Renais- 
sance"  (1—87  pag).  Aici  autorul  arată  cum  acest  haos  de 

astăzi  îşi  are  începutul  în  mişcarea  umanismului  din  secolul 
XIII— XV.  In  evul  mediu  omul  era  religios,  sau  cei  puţin  viaţa 
sa  se  desfăşura  în  aşa  fel.  Omul  avea  nostalgia  cerului,  simţul 
câ-i  străin  şi  vremelnic  pe  acest  pământ.  Chiar  caracterul  magic 
pe  care  îl  ia  creştinismul  evului  mediu  dovedeşte  acest  lucru. 
Deodată  însă  cu  cele  dintâiu  descoperiri  ale  omului,  deodată  cu 
primele  invenţii,  omul  câştigă  o  atât  de  mare  încredere  în  pu¬ 
terile  sale  încât  începu  încetul  cu  încetul  să  se  admire  mai  mult 
pe  sine,  să  piardă  centrul  de  gravitate,  îndreptându-se  din  su¬ 
fletul  său  tot  mai  spre  exterior.  Natura  fu  un  mediu  unde-şi  în¬ 
cercă  omul  puterile  sale.  La  început  un  Newton  şi  un  Kepler 
îşi  descopereau  capul  în  faţa  frumuseţilor  naturii  şi  le  socoteau, 
ca  expresiuni  ale  maiestăţii  divine.  Mai  târziu  insă  nu  se  mai, 
văzu  în  natură  o  făptură  şi  o  oglindă  a  lui  Dumnezeu,  ci  ceva 
autonom.  Natura  de  atunci  îi  deveni  străină  omului  şi  acesta, 
porni  contra  ei  un  răsboiu  acerb  pentru  a  o  domina.  S’a  pierdut 
astfel  sensul  vieţii  adevărate ;  omul  se  vedea  numai  pe  sine  şi 
pentrucă  îi  spunea  conştiinţa  de  existenţa  unui  Dumnezeu,  vedem 
pe  un  Nitzsche  identificând  pe  acest  Dumnezeu  cu  un  supra¬ 
om  barbar,  iar  pe  Karl  Marx  îl  vedem  găsind  această  putere 
absolută  şi  scopul  absolut  în  abstracţiunea  moartă  a  socialismului.. 

Omul  s’a  văzut  căzut  în  neputinţa,  însă  voia  să  se  afirme 
tot  mai  mult.  Această  autoafirmare  îşi  află  expresie  în  „pro¬ 
clamarea  drepturilor  omului"  (1789),  această  origină  a  demo¬ 
craţiei,  acest  fals  idol  modern,  ce  însemnează  cramponarea 
cu  toată  puterea  de  scoarţa  acestui  glob.  Până  atunci  omul 
se  socotea  că  nu  prea  are  drepturi,  ci  numai  datorii;  acum  însă 
îşi  strigă  drepturile  sale.  Şi  ca  să  şi  le  „câştige",  omul  inven¬ 
tează  minciuna  parlamentară,  care  ar  vrea  să  fie  o  suveranitate 
a  poporului,  dar  care  nu  reuşeşte  Pe  această  bază  se  clădesc; 
greşit  toate  statele  moderne,  atunci  când  de  fapt  nu  există  o 
suveranitate  a  poporului,  ci  a  unora  cari  conduc  aparatul  de 
stat  făurit  de  ei.  Acest  simulacru  care  e  statul,  nu  se  intere¬ 
sează  de  viaţa  sufletească  a  oamenilor  săi  şi  de  aceea  e  azi 
o  aşa  de  grea  şi  nevindecabilă  criză  guvernamentală.  E  sfâr¬ 
şitul  autorităţii  omeneşti. 

Mai  bine  se  poate  ilustra  acest  adevăr  în  experienţa  rusă 
dela  sfârşitul  secolului  trecut  şi  începutui  celui  prezent.  (Aceasta 
e  obiectul  studiului  al  treilea  din  cartea  prezentă:  „Reflexions 
sur  la  revolution  russe"  (pag.  167 — 239).  Poporul  rusesc  aşa  a 
fost  format  sufleteşte  prin  trecutul  lui,  că  se  socotea  trecător  pe 
acest  pământ,  neînlănţuit  de  bunurile  acestei  lumi.  De  aceea 
burghezia  e  o  formă  ce  nu  şi-a  avut  loc  în  Rusia,  căci  ea  în* 
semna  practic  negarea  unei  alte  vieţi.  Acum  însă,  când  din 
vina  tuturora,  a  venit  peste  Ruşi  încercarea  comunistă  ce-a 
adus  o  slăbire  a  moravurilor  bune,  au  început  mulţi  ruşi  să  se 
cramponeze  de  iluziile  acestei  vieţi  — -  şi  aici  e  locul  unde 

rânjeşte  opera  lui  Arttihrist.  E  însă  numai  o  încercare  trecătoare, 
căci  acolo  unde  e  negarea  lui  Dumnezeu  e  şi  distrugerea 
personalităţii  şi  apropierea  de  nefiinţă  în  sens  colectiv,  de  anarhie. 
Spiritul  de  jertfă  şi  puterea  sufletului  va  naşte  o  omenire  nouă 
ce  se  va  desăvârşi  în  teocraţia  adevărată,  în  teonomia  lăuntrică, 
o  omenire  crescută  în  duhul  libertăţii  (II  Cor.). 

Timpul  nostru  tulbure,  prin  criza  sa  de  autoritate,  este  un 
semn  în  plus,  că  zorile  acestei  lumi  nu  sunt  departe.  Deocam¬ 
dată  însă  svârcolirile  satanice  ale  comunismului  au  produs  un 
haos  ce  se  aseamănă  cu  cel  ce-a  precedat  evul  mediu  (acest 
lucru  îl  arată  studiile :  „Un  nouveau  moyen-âge“  (pag.  87 — 167) 
şi  „La  democraţie,  le  socialisme  et  la  theocratie"  (pag.  239 — 292). 
Azi  e  o  barbarie  socială  şi  o  dizordine  sufletească  ce  nu-şi 
mai  au  echivalent  decât  în  epoca  năvălirii  barbarilor.  Terenul 
cedează  sub  picioarele  nesigure  ale  omului  de  azi,  ce  se  afundă 
tot  mai  mult  în  imperiul  patimilor.  Omenirea  se  va  înoi  lăuntric 
şi  extern.  Căci  ea  îşi  va  da  seama  de  decadenţa  în  care  a 
ajuns  şi  de  aceea  îşi  va  urî  trecutul  întocmai  ca  fiul  rătăcit  şi 
se  va  întoarce  la  sinul  Tatălui  din  cer.  Să  dea  Dumnezeu 
ca  aceasta  să  nu  întârzie  mult.  TEODOR  BODOGAE. 


* 

Emil  Ludwig:  DE  VORBĂ  CU  MUSSOLIN1,  traducere 
■din  limba  germană  de  Vittorio  M.  Pascutti.  Bucureşti,  editura 
„Cugetarea",  1933. 

Scriitorul  german  Emil  Ludwig,  acela  care  a  scris  biogra¬ 
fiile  istorice  „Napoleon"  şi  „Bismark",  cari  au  fost  unanim 
elogiate  de  critica  europeană,  —  ne  dă  acum,  cu  ocazia  ani¬ 
versării  a  10  ani  de  regim  fascist,  convorbirile  pe  cari  el  le-a 
avut  cu  Mussolini  în  primăvara  anului  1932.  E  bine  să  ne  oprim 
puţin  asupra  acestei  cărţi,  căci  vom  avea  ocazie  si  cunoaştem 
pe  acela  care  a  redat  Italiei  de  azi  viaţa,  bunăstarea  şi  liniştea 
constructivă,  cu  un  cuvânt  splendoarea  clasică,  ce  face  ca 
ochii  lumii  întregi  să  se  îndrepte  cu  respect  şi  cu  nădejde  către 
ceeace  este  şi  va  putea  realiza  fascismul  în  lumea  de  mâne. 

Mussolini  şi-a  salvat  patria  din  mâinile  anarhiei  comuniste, 
care  imediat  după  răsboiu  creştea  vertiginos  sub  privirea  ne¬ 
putincioasă  a  democraţiei  liberale,  egoistă  şi  incapabilă  să  facă 
faţă  unor  neajunsuri  vitale.  Statul  italian,  cu  autoritatea  măci¬ 
nată  de  regimul  democrat,  cu  finanţele  publice  devastate  de 
politicianismul  hrăpăreţ,  imoral  şi  iresponzabil,  — -  statul  acesta 
a  ajuns  acum  12  ani  în  starea  în  care  se  pare  că  au  ajuns 
acum  aproape  toate  statele  cu  regim  democrat-parlamentar, 
se  clătina  din  temelii.  Era  compromis.  Curentele  anarhice 
şi-au  dat  drumul  din  plin.  Câţiva  ani  au  fost  lupte  civile  cu 
morţi  şi  răniţi:  revoluţia  domnea.  Şi  Italia  astăzi  ar  fi  fost  co- 

munistă,  dacă  bunul  simţ  şi  echilibrul  clasic  al  italianului  n’ar 
ii  ştiut  să  aleagă  între  Lenin  şi  Mussolini. 

Astfel  în  30  Octomvrie  1922  Mussolini  cucereşte  puterea, 
dupăce  face  memorabilul  marş  asupra  Romei  democrate.  De 
atunci,  toată  lumea  urmăreşte  cu  viu  interes  marile  realizări  ale 
fascismului  în  Italia. 

Dar  fascismul  e  ceva  nou  în  istoria  politică  a  lumii.  Cu 
tot  caracterul  său  local  şi  naţional,  fascismul  are  elemente  cari 
vor  fi  împrumutate  de  regimul  de  mâine  al  Europei. 

Aici  trebue  să  amintesc  că  ideea  de  corporatism,  specific 
fascistă,  îşi  face  tot  mai  mult  loc  în  viaţa  publică  dela  noi  şi 
de  aiurea.  Dar  fascismul  mai  are  o  trăsătură  caracteristică:  e 
conservator.  In  ciuda  caracterului  său  revoluţionar,  fascismul 
e,  totuş,  conservator,  păstrând  tot  ce  istoria  a  dovedit  că  e  un 
bun  câştigat  pentru  omenire.  De  aceea  fascismul  nu  e  anti- 
religios,  precum  nu  e  nici  împotriva  proprietăţii  individuale.  Şi 
toate  acestea  pentrucă  fascismul  concepe  viaţa  în  „mod  spiri¬ 
tualist",  după  propria  expresie  a  lui  Mussolini. 

Deocamdată  să-I  auzim  pe  Mussolini  cum  răspunde  la  în¬ 
trebările  ispititoare  ale  scriitorului  Emil  Ludwig.  Desigur,  însă, 
că  nu  vom  abuza  de  spaţiul  ce  ne  stă  ia  dispoziţie.  De  aceea 
ne  vom  opri  numai  asupra  pasagiilor  în  cari  se  vede  atitudinea 
lui  faţă  de  problema  Bisericii  în  statul  fascist.  De  altfel  Emil 
Ludwig,  în  decursul  convorbirilor  sale  cu  Mussolini,  n’a  vrut 
să-i  afle  părerile  politice  ori  economice ;  acestea  le  cunoştea  din, 
activitatea  sa  publică.  Voia,  cum  singur  recunoaşte,  să  cu¬ 
noască  şi  să  redea  caracterul  Iui  Mussolini  sub  multiplele  sale 
reflexe.  De  aceea  doar  incidental  vine  vorba  de  problema  care 
ne  interesează. 

întrebat  dacă  acceptă  formula  „Biserică  liberă  în  stat  liber", 
Mussolini  răspunde :  —  „Irealizabil  cu  Biserica  noastră  catolică. 
Nu  există  decât  două  situaţii  posibile :  sau  o  completă  despăr¬ 
ţire  a  ambelor  puteri,  statul  ignorând  Biserica,  sau  îşi  aranjează 
cu  ea  chestiile  comune.  Amândouă  au  înaintea  lor  aceeaş  ma¬ 
terie,  care-i  omul,  odată,  ca  credincios,  odată  ca  cetăţean.  Eu 
am  încercat-o  în  diferite  feluri". 

Despre  creştinism  zice:  —  „Intr'un  anumit  sens,  influenţa 
creştinismului  a  fost  folositoare.  O  fază  de  progres  în  istoria 
omenirii",  —  şi  mai  jos  continuă:  —  „Daca  creştinismul  n’ar  fi 
intrat  în  Roma  imperială,  ar  fi  rămas  o  sectă  iudaică  (?).  Asta-i 
adânca  mea  convingere.  Mai  trebue  adăogat  că  totul  a  fost 
pregătit  de  Providenţă,  care  conduce  totul". 

Cum  a  ajuns  la  această  convingere,  că  creştinismul  ar  fi 
rămas  o  sectă  iudaică  dacă  nu  intra  în  Roma,  asta  n’o  spune 
Dar  o  putem  deduce  din  marea  lui  dragoste  pentru  „Cetatea 
Eternă".  După  el  totul  a  pornit  din  Roma:  arta,  literatura,  dreptul. 

politica  şi  creştinismul,  desigur.  Doar  Sî.  Petru  „vicarul  lui  Hristos" 
a  fost  primul  episcop  al  Romei.  Deci  fără  Roma,  creştinismul 
ar  îi  rămas  o  sectă  iudaică.  Apoi  Roma  —  e  centrul  lumii  în 
sensul  că  are  istoria  cea  mai  bogată".  Ierusalim  şi  Roma :  alături 
de  aceste  oraşe,  care  mai  poate  conta?*  —  zice  Mussolini. 

Deci  ciudata  lui  convingere  de  mai  sus  se  explică  numai 
politiceşte,  nu  şi  istoriceşte.  Roma  şi  Iuliu  Cezar  sunt  numele 
cele  mai  dragi  lui  Mussolini.  Pe  Cezar  îl  aşează  imediat  după 
Isus  Hristos :  —  „Cezar  vine  după  El.  Isus  e  cel  mai  mare. 
Gândeşte-te  numai!  Să  deslănţui  o  mişcare  care  durează  de 
două  mii  de  ani !  Patru  sute  de  milioane  de  adepţi  printre  cari 
scriitori  şi  filosofi.  Această  pildă  rămâne  vecinică.  Şi  de  aici 
a  radiat  (din  Roma).  E  ciudat  însă,  că  tocmai  împăraţii  romani 
cei  mai  umani  (?)  au  prigonit  mai  aspru  pe  creştini". 

La  un  moment  dat  Emil  Ludwig  îi  pune  următoarea  între¬ 
bare:  —  „Un  elev  al  lui  Machiavelli  şi  al  lui  Nietzsche,  maî 
poate  oare  crede?" 

—  „In  sine  însuş,  asta  (întrebarea)  ar  fi  ceva*,  — -  zise  el 
repede. 

—  Vreau  să-ţi  explic  evoluţia  mea  —  continuă  Mussolini- 
In  tinereţe  nu  credeam  nimic.  Implorasem  zadarnic  pe  Dum¬ 
nezeu  să  scape  pe  mama  mea  şi  ea  a  murit,  totuşi.  Afară  de 
asta  orice  misticism  mi-e  străin.  Dar  tocmai  ca  Renan,  nu  con¬ 
sider  de  loc  exclus  că,  cu  milioane  de  ani  în  urmă,  ar  fi  avut 
Ioc  o  apariţie  supranaturală,  aşa  dar  că  natura  ar  fi  divină. 
Dar  eu  n’am  văzut-o. . .  Cu  anii  s’a  întărit  în  mine  credinţa  că 
există  în  univers  o  putere  divină. 

—  Creştină?  întrebă  Ludwig. 

—  Divină  —  repetă  el.  Oamenii  pot  adora  pe  Dumnezeu 
în  multe  feluri.  Trebue  să  laşi  fiecăruia  felul  pe  care-1  crede 
de  cuviinţă"  (pag.  205). 

E  foarte  explicabil  că  Mussolini,  omul  acţiunii  prin  exce¬ 
lenţă,  să  fie  străin  de  orice  misticism.  Nu  stă  în  firea  lui  rea¬ 
listă,  vecinie  în  căutarea  practicului,  ca  să  se  complacă  în  con¬ 
templare  şi  meditaţie  religioasă.  Nu  e  însă  ateu.  Nu  e  ateu 
pentrucâ  o  caracteristică  a  personalităţii  sale  e  spiritualismul, 
spiritualism  pe  care  l-a  imprimat  şi  creaţiei  sale:  fascismul. 

Cartea  aceasta  cuprinde  material  interesant  pentru  cititorul 
de  azi  şi  documente  preţioase  pentru  istoricul  de  mâine.  Are 
cinci  capitole:  I.  Şcoala  unui  om  de  guvernământ;  II.  Despre 
metamorfoze;  III.  Despre  problemele  puterii;  IV.  Despre  putere  ; 
V.  Despre  geniu  şi  caracter.  E  scrisă  într’o  formă  frumoasă  şi 
se  citeşte  cu  plăcere.  NicOLAE  VONlGA. 

* 

RÂNDUIALA  SFINTEI  MĂRTURISIRI  LA  ROMÂNI,  de 
prot.  Dr.  Gh.  Ciuhandu.  însemnări  rituale,  cu  două  anexe: 
Ritualul  sârbesc  (1524);  Ritualul  românesc  (1631).  Cernăuţi 
1933.  Pag.  44.  Preţul  Lei  40. 

Nu  numai  pentru  valoarea  istotică-literară,  ci  mai  vârtos 
pentru  deosebita  utilitate  practică,  folosesc  prilejul  de  a  face 
dare  de  seamă  asupra  studiului  părintelui  consilier  eparhial,  Dr. 
Ciuhandu  din  Arad. 

Noua  sa  lucrare  se  înşiră  cu  vrednicie  în  rândul  preţioa¬ 
selor  studii  de  istorie  bisericească  şi  de  ortodoxie  militantă, 
prin  cari  îşi  serveşte  Biserica  şi  neamul.  Fraţii  preoţi  se  vor  grăbi 
să-şi  procure  broşura,  pentru  a-şi  întregi  cunoştinţele  şi  a  rec¬ 
tifica  anumite  lipsuri  din  Molitvelnicele,  de  cari  ne  servim,  cu 
privire  la  ritualul  sfintei  Mărturisiri  —  după  cuvântul  autorului 
—  „susceptibil  de  o  revizuire.* 

Broşura  urmăreşte  ţinta  de  a  stabili  un  formular,  sau  o  rân- 
duială  liturgică  mai  potrivită  cu  natura  şi  scopul  acestei  sfinte 
Taine,  în  locul  diversităţii  practicelor  de  azi.  Desigur  Sfântul 
Sinod  este  autoritatea  în  drept  să  revizuiască  şi  să  fixeze  din 
nou  ritualul  sfintei  Mărturisiri. 

Mântuitorul  însuşi  a  aşezat  sfânta  Taină.  Dar  n’a  dat  şi 
ritualul,  întocmirea  căruia  a  rămas  în  grija  Bisericii.  Şi  astfel 
a  variat  dela  epocă  la  epocă,  după  stări  şi  împrejurări  şi  după 
practicele  Bisericilor  particulare. 

Nu  mă  voi  opri  la  lămuririle  istorice,  foarte  interesante, 
pe  cari  le  dă  autorul,  comparând  textele  ritualului,  după  cele 
vre-o  11  izvoare,  cărţi  tipărite  şi  manuscrise  preţioase,  pe  cari 
Ie  are  la  îndemână.  Ci,  pe  temeiul  arătărilor  studiului,  voi  în¬ 
cerca  să  dau  o  rectificare  a  lipsurilor  ritualului  din  Molitvel¬ 
nicele  de  cari  ne  servim,  ediţiile  de  Bucureşti  şi  de  Sibiu. 

In  nici  unul  din  acestea  nu  se  face  distincţie  între  cele 
două  părţi  ale  ritualului  sfintei  Mărturisiri,  una  introductivă,  pre- 
paratorie  şi  a  doua  proprie,  săvârşitoare  a  sfintei  Taine. 

Ritualul  din  cărţile  noastre,  ca  şi  toate  celelalte  slujbe  re¬ 
ligioase  începe  cu  binecuvântarea  mică:  „Binecuvântat  este 
Dumnezeul  nostru . . .“  Dar  în  textul  de  mai  departe  nicăeri  nu 
se  indică  binecuvântarea  consacrată  pentru  ritualul  propriu  ori¬ 
cărei  sfinte  Taine:  „Binecuvântată  este  împărăţia  Tatălui...* 

In  Molitvelnicul  dela  Sibiu  lipseşte  aceasta  a  doua  bine¬ 
cuvântare,  proprie  Tainei  şi  Ia  sfântul  Maslu.  Şi  la  fel  lipseşte 
şi  din  Aghiasmatarul  de  Bucureşti,  1923,  cum  arată  părintele 
Ciuhandu.  Nu  lipseşte  din  Aghiasmatarul  tipărit  la  1386  şi  nici 
din  Evhologiul  bogat,  tipărit  la  1910.  Şi  e  pusă,  în  chip  firesc, 
înainte  de  ectenia  mare,  care  face  începutul  ritualului  propriu 
al  sfintei  Taine  a  Maslului.  Şi  practica  şi  la  sfânta  noastră 
Mănăstire  Hodoş-Bodrog  e  aceeaşi,  remarcată  de  păr.  Ciuhandu 

în  Bihor:  Deodată  cu  rostirea:  „Binecuvântată  este  împărăţia 
Tatălui...*  proistosul  iace  semnul  crucii  cu  sfânta  Evanghelie 
peste  untul  de  lemn,  ca  şi  la  începutul  sfintei  Liturghii,  dea¬ 
supra  antimisului. 

După  analogia  prescrierilor  rituale  la  Botez,  la  Cununie 
etc.  şi  aici,  la  Taina  sfintei  Pocăinţe,  e  logic  şi  firesc  să  se  dea 
binecuvântarea  mare:  „Binecuvântată  este  împărăţia.. înainte 
de  ectenia  de  începere :  „Cu  pace  Domnului  să  ne  rugăm . .  .* 
adaptată  la  sfânta  Taină  a  Penitenţei. 

Dar  mai  socotesc  necesară  şi  o  a  doua  rectificare,  pe 
care  părintele  Ciuhandu  o  lasă  neatinsă,  în  partea  introductivă 
a  ritualului.  Este  mărturisirea  însăşi  a  penitentului.  Ori,  măr¬ 
turisirea  păcatelor,  însoţită  de  căinţă  şi  hotărârea  fermă  de  în¬ 
dreptare  este  parte  integrantă  a  sfintei  Taine.  Este  baza  im¬ 
punerii  canonului  şi  pronunţarea  deslegării,  cu  cari  stă  în  strânsă 
legătură.  Deslegarea  e  numai  un  „moment  esenţial*  al  Tainei 
şi  ultimul,  adecă  desăvârşirea  sfintei  Taine.  Dar  singură  nu 
poate  constitui  partea  a  doua  a  ritualului  Penitenţii,  cum  se 
spune  în  studiu,  la  pag.  13  şi  15. 

Mai  mult  chiar.  Mărturisirea  însoţită  de  căinţă  este  esenţa 
sfintei  Taine,  pentrucă  deslegarea  —  obicinuită  a  se  da  de  du¬ 
hovnic  îndată,  spre  a  se  putea  împărtăşi  penitentul,  rămânând 
împlinirea  canonului  in  timp  —  în  anumite  cazuri  poate  şi  trebue 
să  fie  denegată,  fără  să  atingă  actul  pocăinţei. 

In  consecinţă,  „momentul"  mărturisirii  penitentului  trebue 
transpus  în  partea  a  doua  a  ritualului  propriu  al  sfintei  Mărtu¬ 
risiri,  anume  îndată  după  ectenie. 

Astfel,  ritualul  tainei  sfintei  Pocăinţe  ar  fi: 

Binecuvântat  este  Dumnezeul  nostru ... 

Sfinte  Dumnezeule . . .  Prea  sfântă  Treime . . .  Tatăl  nostru . . . 

Veniţi  să  ne  închinăm  de  3  ori,  Psalm  50.  (Ar  putea  fi 
şi  lăsat,  dându-se  penitentului  spre  cetire,  drept  canon  împreună 
cu  alţi  Psalmi  6,  12...). 

Troparele  de  umilinţă:  „Milueşte-mă  Dumnezeule...* 

Molitvele:  „Dumnezeule,  Mântuitorul  nostru .. .“,  „Doamne, 
Isuse  Hristoase,  Fiule...*  şi  cea  de  împăcare  cu  Biserica: 
„Doamne  Dumnezeule,  cela  ce  eşti  mântuirea  robilor  tăi...*  — 
aşezată  în  Molitvelnic  după  mărturisirea  penitentului.  Aflu  pe 
deplin  justificată  motivarea  părintelui  Ciuhandu,  să  se  pună  şi 
aceasta  după  cele  două  dintâi.  Până  aici  partea  introductivă, 
preparatorie,  a  ritualului. 

Urmează  acum :  „Binecuvântată  este  împărăţia  Tatălui . . ; 
ectenia:  „Cu  pace  Domnului  să  ne  rugăm*  cu  pomenirea  pe¬ 
nitentului  sau  a  penitenţilor  încheindu-se  cu  vosglasul ;  dar  fără 
ia  se  face  otpust,  cum  se  arată  în  Molitveluice. 

Ci  se  trece  acum  la  actul  mărturisirii,  urmând  pe  rând 
dacă  sunt  mai  mulţi  la  spovedanie,  ascultând  sfatul  duhovni¬ 
cului,  primind  canonul  şi  deslegarea;  (dacă  nu  suntpiedeci  grele,, 
concubinaj  nedesfăcut,  păcate  de  moarte...);  sfârşind  duhov¬ 
nicul,  la  fiecare,  cu  „Mărire  Ţie,  Dumnezeului  nostru. ..“  şi  otpustr 
adecă  încheierea. 

Departe  de  mine  gândul  de  inovator,  de  reformator  al  unor 
aşezări  canonice  tradiţionale.  Dar  această  succesiune  a  ritua¬ 
lului  sfintei  taine  a  Pocăinţei  îmi  pare  mai  firească  şi  mai  com¬ 
plectă  decum  este  arătată  în  cărţile,  ce  ne  stau  la  îndemână 
şi  cari  toate  difer  una  de  alta,  dela  ediţie  la  ediţie,  în  privinţa 
ritualului,  ca  şi  a  îndrumărilor  date  duhovnicului,  cum  arată  pă¬ 
rintele  Ciuhandu  în  studiul  său  comparativ. 

Nădâjduesc  că  nu  ni  se  va  socoti,  nouă  celor  în  slujba 
duhovniciei,  ca  o  evadare  de  sub  autoritatea  Bisericii  şi  nici  ca 
o  trecere  peste  marginile  drepturilor  cu  cari  am  fost  investiţi,, 
dacă  îndreptăm  şi  întregim  anumite  lipsuri,  cum  am  făcut-o  şi 
până  acum,  unde  cărţile  de  ritual  sunt  cu  scăderi,  neclare 
sau  greşit  tipărite. 

Nu  este  locul  acum  să  ne  mai  extindem  asupra  ţinutei  du¬ 
hovnicului  şi  a  atitudinei  penitentului  în  decursul  sfintei  Mărtu¬ 
risiri,  pe  cari  nu  le  scapă  din  vedere  însă  studiul  de  care  ne 
ocupăm.  Nici  nu  vom  stărui  aici  asupra  trebuinţei  arzătoare 
de  a  se  revizui  formularul  de  ispitire  a  penitentului  şi  de  îndru¬ 
mare  a  duhovnicilor  în  privinţa  impunerii  canonului,  ca  să  ţină 
seamă  de  vremurile  schimbate  şi  de  necesităţile  spirituale  ale- 
societăţii  creştine  actuale. 

Dar  mărturisesc  împreună  cu  autorul,  că  spovedania  „e 
problema  cea  mai  grea  din  toate",  cea  mai  delicată  şi  mai  plină 
de  răspundere  problemă,  ce  se  pune  slujbei  noastre  de  păstori: 
de  suflete.  Şi  ea  necesită  o  revizuire  temeinică  nu  numai  în 
privinţa  ritualului,  ci  mai  vârtos  ca  problemă  duhovnicească, 
pentru  care  studiul  de  care  ne  ocupăm  ne  oferă  extins  şi  preţios 
material,  chiar  şi  atunci  când  se  mărgineşte  să  dea  numai 

indicaţii.  Arhim.  P.  MORUŞCA. 

* 

SĂ  STĂM  BINE,  SĂ  STĂM  CU  FRICĂ,  SĂ  LUĂM  AMINTE,, 
de  Arhiereul  Grigore  Lui  Botoşăneanul.  Iaşi  1932.  Lei  40. 

Scrisul  marelui  gânditor  ortodox,  N.  Berdiaeff,  înalţă  su¬ 
fleteşte  totdeauna  pe  cetitor,  îl  face  să  mediteze,  să  se  inspire 
şi  să  lucreze  mai  intensiv  pentru  întronarea  împărăţiei  lui  Dum¬ 
nezeu  în  această  lume.  O  dovadă  despre  acest  dar  deosebit  al 
scrisului  renumitului  teoiog  rus,  este  şi  cartea  P.  S.  Sale  Arhie¬ 
reului  Grigore,  inspirată  din  lectura  Iui  Berdiaeff.  Ceeace  con¬ 
statăm  însă  cu  bucurie  în  cetirea  cărţii  de  faţă  este  că  nici  ea, 
nici  scrisul  P.  S.  Sale  nu  este  lipsit  de  darul  de  a  dispune  la 
meditaţie  şi  înălţare  sufletească.  Cetind  capitolele:  Biserica 

divin-umană,  încercările  istorice  ale  Bisericii  creştine,  Plenitu¬ 
dinea  adevărului  creştin.  Biserica  vremurilor  noastre  şi  Rena¬ 
şterea  Bisericii  creştine,  nu  se  poate  să  nu  răsară  în  sufletul 
cetitorului  dorul  şi  hotărârea  după  o  nouă  viaţă  creştină,  după 
o  renaştere  sufletească.  In  special  pentru  preoţi,  cartea  P.  S. 
Sale  este  o  lectură  care  aduce  rod  binecuvântat. 

VEDEŢI  CUM  SÂ  UMBLAŢI,  CU  jPAZĂ,  de  Arhiereul 
Grigore  Leu  Botoşăneanul.  Iaşi  1932.  Lei  40.  „Frământările  lu¬ 
crului  de  arhiereu-vicar  la  Mitropolia  Moldovei  în  timp  de  şapte 
ani,  publicate  în  revista  „Biserica  ortodoxă  română",  sunt  adunate 
într’un  mănunchiu,  publicate  acum  într’o  broşură  spre  a  fi 
mai  accesibile  publicului  cetitor.  Am  putea  spune  că  avem  în 
faţa  noastră  jurnalul  pastoral-misionar  de  şapte  ani  al  P.  S.  Ar¬ 
hiereu  Grigore  L.  Botoşăneanul.  Se  vede  din  acest  jurnal  că 
autorul  n’a  rămas  indiferent  în  faţa  sguduirilor  sufleteşti  de  tot 
felul  din  cuprinsul  Mitropoliei  Moldovei.  Ca  vicar  s’a  interesat, 
a  lucrat,  a  alergat  şi  a  făcut  tot  ceeace  a  putut  pentru  cur¬ 
marea  răului  şi  îndreptarea  vieţii  religioase.  Interesează  şi  sunt 
vrednice  să  fie  cât  mai  cunoscute  metodele  de  lucru  pastoral 
ale  P.  S.  Arhiereu,  precum  şi  sfaturile  bazate  pe  practica  vieţii. 
Toate  acestea  se  pot  învăţa  din  cartea:  Vedeţi  cum  să  um¬ 
blaţi,  cu  pază. 

CREZUL  ÎN  CHIPURI  ŞI  ICOANE,  de  Arhiereul  Grigore 
Leu  Botoşăneanul.  Iaşi  1932.  Lei  40.  Este  o  scurtă  ex¬ 
plicare  a  celor  douăsprezece  articole  ale  simbolului  credinţei. 
După  fiecare  articol  din  simbol  urmează  icoana,  tabloul  ideilor 
exprimate  de  articol  şi  apoi  explicarea  autorului.  Tablourile 
sunt  alese  dintre  cele  mai  renumite  picturi  ale  Bisericii  ortodoxe 
române.  Forma  aceasta  de  explicare  a  simbolului  credinţei  este 
plastică  şi  ajută  mai  ales  poporului  la  înţelegerea  şi  păstrarea 
învăţăturilor  cuprinse  în  simbol.  Deci  cartea  poate  fi  utilizată, 
cu  folos  la  catehizarea  creştinilor  ortodocşi.  Pr.  S.  cândea. 


NOTE  ŞI  INFORMAŢII. 

DUPĂ  cum  era  şi  firesc,  grandiosul  congres  al  Frăţiei 
Ortodoxe  Române  dela  Cluj  a  trezit  în  toată  presa  şi  opinia 
publică  a  ţării  cele  mai  vii  ecouri.  Aproape  nu  există  organ  de 
presă  care  să  nu  îi  tăiat  la  răboj  acest  important  eveniment 
din  viaţa  Bisericii  noastre  şi,  implicit  a  neamului  româ¬ 
nesc.  Bucuria  noastră  sporeşte  în  chip  considerabil  având 
prilejul  fericit  de-a  constata,  că  însufleţirea  şi  nădejdile  ce 
se  leagă  de  noua  organizaţie  ortodoxă  sunt  la  fel  de  mari 
dincoace  ca  şi  dincolo  de  Carpaţi.  Această  însufleţire  nu  o 
putem  interpreta  decât  într’un  singur  fel:  că  Frăţia  Ortodoxă 
Română  se  va  întinde  nu  peste  mult  în  întreg  cuprinsul  ţării. 
Nădejdea  aceasta  ne- o  întăreşte  de  altfel  şi  prezenţa  semnifi¬ 
cativă  a  înalt  Prea  Sfinţitului  Patriarh  Miron  la  congresul  dela 
Cluj.  Organizarea  pe  ţară  a  „Frăţiei"  iniţiate  în  Mitropolia  Ar¬ 
dealului,  va  deschide  perspective  dintre  cele  mai  senine  pentru 
rezidirea  morală  a  neamului  şi  prin  aceasta  pentru  consoli¬ 
darea  vieţii  noastre  de  Stat. 

După  sfintele  sărbători  ale  învierii  Domnului,  odată  cu 
întrunirea  Adunărilor  eparhiale.  Frăţia  Ortodoxă  Română  din 
Ardeal  se  va  organiza  şi  pe  eparhii.  Interesul  viu  pe  care-I 
arată  credincioşii  noştri  încă  de  pe  acum,  ne  justifică  speranţa, 
că  şi  aceste  congrese  eparhiale  vor  lua  proporţiile  unor  măreţe 
manifestaţii  ale  sufletului  românesc. 

* 

O  MODESTĂ  foaie  provincială  taie  din  nou  la  răboj  lu¬ 
crarea  duhovnicească  ce-o  săvârşeşte  I.  P.  C.  Arhim.  Policarp 
Moruşca  în  cuprinsul  aşezământului  sfânt  pe  care-1  conduce  cu 
atâta  râvnă,  de  câţiva  ani  încoace. ..  Intr’adevăr  această  lucrare 
este  vrednică  de  toată  luarea  aminte  şi  cinsteşte  pe  plinitorul 
ei  cu  atât  mai  mult,  cu  cât  ea  este  învăluită  în  atmosfera  de 
distinsă  discreţie,  care-i  şade  bine  unui  călugăr  chiar  şi  când 
este  harnic.  Dar  abia  cine  a  avut  fericirea  să  participe  la  un 
pelerinaj  din  cele  organizate  atât  de  iscusit  de  I.  P.  C.  Stareţ 
al  mănăstirii  Bodrogului,  îşi  poate  da  seama  de  râvna  risipi¬ 
toare  de  duhovnicească  zidire  a  I.  P.  C.  Sale.  Larga  experienţă 
pastorală  şi  lectura  bogată  care  i-a  alcătuit  şi-i  alcătueşte  încă 
una  dintre  cele  mai  intense  îndeletniciri,  îi  îmbie  de  bună  seamă 
un  preţios  ajutor  în  lucrarea  strădalnicului  egumen.  Dar  tot  atât 
de  preţioasă  îi  este  în  această  privinţă  şi  încrederea  de  care  se 

bucură  Ia  P.  S.  său  Stăpân,  harnicul  episcop  care  este  Piea  sfin¬ 
ţitul  Grigorie  al  Aradului. 

Am  scris  aceste  rânduri,  ca  să  ştie  I.  P.  C.  Arhimandrit 
Policarp  şi  bunul  nostru  prietin,  că  şi  noi  ne  bucurăm,  alături 
de  alţii,  de  rodurile  ostenelilor  sale.  Cunoscându-i  însă  discreţia, 
îl  rugăm  să  ne  ierte  că  ne  îngăduim  să-i  facem  o  caldă  urare, 
la  cei  cincizeci  de  ani  pe  care  i-a  împlinit  de  curând. 

* 

CINE  a  urmărit  cu  atenţiune  evoluţia  bisericii  unite  din 
ultimul  deceniu  şi-a  putut  da  seama  cu  destulă  uşurinţă  de  ten¬ 
dinţele  de  apropiere  ale  ierarhiei  unite,  de  Biserica  Romei.  Aceste 
tendinţe  nu  se  manifestă  numai  în  domeniul  extern  al  vieţii 
eclesiastice,  bunăoară  în  raportul  dintre  biserica  unită  şi  Statul 
român,  ci  şi  în  domeniul  iiturgic  şi  dogmatic. 

Aşa  —  de- o  pildă  —  se  încearcă  dedarea  credincioşilor 
să  îngenunchieze,  la  Sf.  Liturghie,  îndată  după  rostirea  de  către 
preot  a  cuvintelor  „Luaţi  mâncaţi...",  ceeace  însemnează  măr¬ 
turisirea  învăţăturii  catolice  greşite,  că  prefacerea  sfintelor  da¬ 
ruri  se  întâmplă  la  rostirea  cuvintelor  de  mai  sus  şi  nu  când 
se  rosteşte  rugăciunea  numită  „epicleză". 

Tot  aşa  de  cunoscută  este  încercarea  uniţilor  de  a  popu¬ 
lariza  „cultul  sfintei  inimi  a  lui  Isus",  pe  care  sinoadele  ecu¬ 
menice  III  şi  V  l-au  condamnat  ca  pe-o  vădită  erezie  nestoriană. 

Mai  elocventă  decât  aceste  încercări  este  însă  desuetudinea 
în  care  a  început  să  cadă  vecernia  şi  utrenia,  cari,  la  uniţi,  tind 
să  fie  înlocuite  cu  fel  de  fel  de  litanii  catolice. 

Evident,  aceste  însuşiri  pun  într’o  lamentabilă  lumină  pe 
apologeţii  lor  Fiindcă  ei  ţin  să-şi  şi  motiveze  acţiunea  de  ca¬ 
tolicizare  a  cultului  unit.  Ei  susţin  anume,  că  ritul  oriental  nu 
îmbie  suficiente  mijloace  pentru  intensificarea  şi  adâncirea  vieţii 
religioase  (G.  Todica). 

Aceşti  apologeţi  improvizaţi  ai  înnoirilor  catolice  nu  par 
a  fi  fost,  nici  măcar  cu  gândul,  dincolo  de  Blaj.  Bună  oară  în 
Germania  sau  în  Franţa.  Căci  dacă  ar  fi  fost,  ar  şti,  că  aici 
există  o  foarte  puternică  mişcare  liturgică,  chiar  în  sânul  ca¬ 
tolicismului  plin,  inspirată  din  bogăţia,  frumuseţea  şi  adâncimea 
cultului  ortodox  oriental  şi  pusă  chiar  în  slujba  cultivării  ace¬ 
stui  rit. 

Apoi  teologi  apuseni  ca  Gutberiet  şi  Brinktrine  (catolici), 
sau  Heiler  şi  Wisser’t  Hooft  (protestanţi)  se  rostese  despre 
cultul  ortodox  atât  de  elogios,  cum  nu  s’a  rostit  niciodată  despre 
cultul  catolic  care  pare  a  fi  robit  pe  d.  astronom  G.  Todica. 

Nu!  Pricina  înnoirilor  catolice  în  biserica  unita  nu  zace  în 
slăbiciunea  cultului  oriental,  ci  în  puţinătatea  duhovnicească  şi 
în  neputinţa  cerebrală  a  fraţilor  noştri  uniţi,  cari  vor  cu  orice  preţ 

să  se  înstrăineze  tot  mai  mult  de  tulpina  neamului  românesc 
ortodox,  numai  pentru  a  plăcea  papei. 

Suntem  curioşi  să  vedem  însă  câţi  din  fiii  bisericii  unite 
vor  păşi  pe  urmele  pripiţilor  reformatori  liturgici.  Fiindcă 
noi  ştim  că  aceşti  iii  şi  acum  mărturisesc  ce-au  mărturisit  fraţii 
lor  din  veacul  al  XVH1  —  şi  de  totdeauna:  „Noi  credem  cum 
cred  cei  „din  tară". 

* 

ALEGERILE  parlamentare  din  Germania  şi  noul  spirit  ce 
s’a  manifestat  în  ele  prin  biruinţa  lui  Hitler,  a  adus  catolicismul 
german  şi  exponentul  politic  al  acestuia  —  partidul  centrului  — 
într'o  situaţie  delicată. 

Se  ştie  că  Biserica  catolică  se  împăcase  de  bine  de  rău  cu 
iregimul  social-democrat  din  ţara  lui  Wilhelm  al  II-lea,  iar  partidul 
Centrului  se  deplasase  deabinelea  la  stânga  colaborând  cu  o 
serie  întreagă  de  guverne,  a  căror  ideologie  era  diluată  cu  apa 
doctrinei  lui  Karl  Marx.  Simultan  cu  această  ţinută  corul  epis- 
■copesc  catolic  rostise  un  fel  de  anatema  asupra  mişcării  hitleriste. 

Popularitatea  câştigată  atât  de  rapid  de  mişcarea  naţio¬ 
nalistă  al  lui  Hitler  a  silit  Centrul  catolic  să  facă  un  tot  aşa  de 
rapid  „Schwănkung"  la  dreapta  şi  să-şi  promită  după  alegeri 
mai  mult  sau  mai  puţin  entuziasta  sa  colaborare  cu  guvernul 
naţional-socialist  al  biruitorului  Adolf,  iar  corul  episcopesc  ca¬ 
tolic  —  având  deslegarea  scaunului  papal  —  a  ridicat  anatema 
pe  care  o  rostise  asupra  naţional-socialismului. 

Pentru  cine  cunoaşte  istoria  catolicismului  în  general,  schim¬ 
barea  aşa  de  rapidă  a  frontului  catolic  din  Germania  nu  pre¬ 
zintă  nici  o  noutate.  Ea  verifică  doar  încă  odată  adevărul,  că 
Biserica  Romei  nu  se  leagă  prea  mult  de  principii,  când  e  vorba 
să  stăpânească,  măcar  parţial,  situaţia  politică  dintr’o  ţară. 

Ca  un  politician  iscusit,  ea  este  foarte  „suplă"  în  mişcări. 
Ortodoxia  nu  are  această  supleţe.  Şi  e  mai  bine  aşa,  fiindcă  e 
mai...  ortodox. 

* 

GUVERNUL  a  pregătit  un  proiect  de  lege  pentru  etatizarea 
Fondului  bisericesc  al  Mitropoliei  ortodoxe  române  din  Bucovina. 
E  cea  mai  nouă  bombă  pusă  la  temelia  sacrului  aşezământ  al 
neamului,  cei  mai  recent  gest  din  seria  care  încadrează  atitu¬ 
dinea  duşmănoasă  a  cârmuitorilor  noştri  faţă  de  Biserica  orto¬ 
doxă  română. 

Cine  ştie  ce  valori  reprezintă  bunurile  fondului  religionar 
bucovinean  şi  cine  cunoaşte  în  acelaş  timp  rapacitatea  politi- 
cianilor  noştri,  acela-şi  va  putea  da  seama  uşor,  că  încercarea 
de  a  scoate  acest  Fond  de  sub  administraţia  Bisericii  echiva¬ 
lează  cu  o  nouă  secularizare,  cu  un  nou  şi  formidabil  atac  la 

temelia  organizaţiei  noastre  bisericeşti,  prin  nesocotirea  autono¬ 
miei  acesteia,  asigurate  prin  lege  şi  cu  un  atentat  la  mijloacele 
de  viaţă  ale  acestui  aşezământ. 

Statul  a  fost  larg  până  la  inconştienţă  atunci  când  şi-a 
dăruit  catolicilor  propriile  sale  averi  patronale  şi  pe  cele  folo¬ 
site  de  statusul  catolic  ardelean,  precum  şi  imensele  întinderi 
de  pământ  ale  eparhiilor  catolice,  iar  când  e  vorba  de  Bise¬ 
rica  neamului,  de  Biserica  celor  cu  jertfa  vieţii  lor  au  zidit  Ro¬ 
mânia  mare,  nu  se  sfieşte  s’o  bată  şi  s’o  jefuiască  până  la 
sânge ! 

Să-şi  dea  seama  însă  amatorii  de  codri  şi  ahtiaţii  după 
conîordabila  situaţie  de  membru  în  noul  consiliu  de  administraţie 
al  vr’eunei  nouă  „case  autonome  a  jafului”,  că  nu  mai  au  de 
a  face  cu  Biserica  robită  din  timpul  primei  secularizări,  ci  cu 
Biserica  trecută  prin  toate  vijeliile  şi  tocmai  de  aceea  pe  deplin 
•conştientă  de  drepturile  sale,  pe  Care  şi  le  va  apăra  împotriva 
oricui. 

Posedaţi  nebuniei  etatizante  şi  a  lăcomiei  fără  frâu  să  se 
mulţumească  —  cu  pădurile  din  munţii  Ciucului,  cu  afacerea 
comenzilor  de  material  sanitar  din  Germania  şi  cu  cea  mai  re¬ 
centă  „pleaşcă”,  a  Skodei.  Să  nu  intre  prea  adânc  în  întune¬ 
cimea  codrilor...  fiindcă  s’ar  putea  să  fie  gâtuiţi  de  stafii. 

N  c. 

